text:
Go Kopana ga Ditumelo Tse di Farologaneng—A ke Se Modimo a se Batlang?
“A bodumedi bo a re kopanya kgotsa bo a re kgaoganya? Potso eo e ne ya bodiwa babadi ba The Sydney Morning Herald. Mo go ba ba arabileng potso eo, bontsi jwa bone—diperesente di ka nna 89—ba ile ba re bodumedi bo a re kgaoganya.
LE FA go ntse jalo, batho ba ba emang nokeng kgopolo ya go kopana ga ditumelo tse di farologaneng ba leba seno ka tsela e e farologaneng. Eboo Patel yo e leng motlhami wa Interfaith Youth Core o ne a re: “Mpontshe bodumedi jo bo se nang kutlwelobotlhoko . . . , jo bo sa reng sepe ka tikologo . . . , jo bo sa reng sepe ka go tshola baeng sentle.”
Ke boammaaruri gore Babuda, Bakatoliki, Baporotesetanta, Bahindu, Bamoseleme le ba bangwe ba bantsi, ka dinako dingwe ba ne ba bereka mmogo go lwantsha tlala, go lwela ditshwanelo tsa batho, go nna kgatlhanong le go epelwa ga dibomo kgotsa go lemosa batho ka tikologo. Madumedi a a farologaneng a ile a kopana go tlotla kafa a ka rotloetsang kutlwano le go kgothatsana ka gone. A itumelela go se tshwane ga one ka go keteka meletlo ya go tshuba dikerese, mmino, dithapelo, jalo le jalo.
A go kopana ga madumedi ke yone tsela ya go fedisa ntwa e e leng teng mo madumeding? A go kopana ga ditumelo tse di farologaneng ke tsela ya Modimo ya go lere lefatshe le le botoka?
KE ENG SE SE KA DIRANG GORE MADUMEDI A UTLWANE?
Mongwe wa mekgatlho ya go kopana ga madumedi a a farologaneng o ikgantsha ka gore o na le maloko a a emelang ditumelo tse di fetang 200 le gore o dira mo dinageng di le 76. Maitlhomo a konokono a mokgatlho ono ke “go rotloetsa go itshokelana, go dirisana mmogo le go kopana ga ditumelo tse di farologaneng letsatsi le letsatsi.” Le fa go ntse jalo, seo se itshupile se se motlhofo go ka dirwa. Ka sekai, go ya ka barulaganyi, molaomotheo wa bone o ne wa tshwanelwa ke go kwalwa ka kelotlhoko e le gore o se ka wa kgopisa batho ba madumedi a mantsi a a saenileng setlankana seno. Ka ntlha yang? Ntlha nngwe ke gore go nnile le go sa dumalane ka gore a go tsenngwe Modimo mo molaomotheong oo kgotsa nnyaa. Kgabagare go umakiwa kgotsa go dirisiwa ga leina la Modimo go ne ga tilwa.
Fa e le gore mo molaomotheong oo Modimo o beetswe kwa thoko, tumelo e na le seabe sefe jaanong? Mo godimo ga moo, go kopana ga ditumelo tse di farologaneng go farologana jang le mekgatlho epe fela e e thusang batho kgotsa e e direlang ba bangwe molemo? Ke gone ka moo setlhopha se se umakilweng kwa godimo sa ditumelo tse di farologaneng se itlhalosang e le mokgatlho o o rotloetsang kutlwano e seng mokgatlho wa bodumedi.
A GO ROTLOETSA SE SE MOLEMO KE GONE GOTLHE?
Dalai Lama yo o emang nokeng go kopana ga ditumelo tse di farologaneng a re: “Ditumelo tse di farologaneng di na le dingwao tsa konokono tse di nang le molaetsa o o tshwanang e leng: lorato, kutlwelobotlhoko le go itshwarela.” O oketsa ka gore: “Selo sa botlhokwa ke gore dinonofo tseno di tshwanetse go nna karolo ya se re se dirang letsatsi le letsatsi.”
Ke boammaaruri gore boleng jwa dinonofo tse di tshwanang le lorato, kutlwelobotlhoko le go itshwarelana ke tsa botlhokwa. Jesu o ne a bua jaana mo mafokong a a tlhalosiwang e le Molao wa Sekagouta: “Dilo tsotlhe tse lo batlang batho ba di lo direla, le lona lo tshwanetse go di ba direla ka tsela e e tshwanang.” (Mathaio 7:12) A mme gone tumelo ya boammaaruri ke kgang fela ya go rotloetsa se se molemo?
Moaposetoloi Paulo o ne a bua jaana malebana le batho ba mo motlheng wa gagwe ba ba neng ba re ba direla Modimo: “Ke naya bosupi ka bone gore ba na le tlhoafalo ka Modimo; mme e seng go ya ka kitso ya boammaaruri.” Matsapa e ne e le eng? Paulo o ne a re: ‘Ka ntlha ya go bo ba sa itse tshiamo ya Modimo, ba ne ba batla go tlhoma ya bone.’ (Baroma 10:2, 3) E re ka ba ne ba se na kitso ya boammaaruri ka se Modimo a batlang gore ba se dire, tlhoafalo ya bone—le tumelo ya bone—eleruri e ne e le tsa lefela.—Mathaio 7:21-23.
SE BAEBELE E SE BUANG KA GO KOPANA GA DITUMELO TSE DI FAROLOGANENG
Jesu o ne a re: “Go itumela ba ba kagiso.” (Mathaio 5:9) Jesu o ne a dira se a neng a se ruta ka go se rotloetse thubakanyo le go bua ka molaetsa wa kagiso mo bathong ba madumedi a a sa tshwaneng. (Mathaio 26:52) Botlhe ba ba neng ba mo reetsa ba ne ba tsena mo loratong lo lo nonofileng. (Bakolosa 3:14) Mme gone, a maikaelelo a ga Jesu e ne e le fela go kopanya batho ba ditso tse di farologaneng gore ba tshele mmogo ka kagiso? A o ne a kopanela le ba bangwe mo kobamelong ya bone?
Baeteledipele ba bodumedi ba makoko a Bafarasai le Basadukai ba ne ba ganetsa Jesu ka tsela e e bogale—ba bo ba batla le go mmolaya. Jesu o ne a tsiboga jang? O ne a laela barutwa ba gagwe jaana: “A ba kgopisege. Ke bagogi ba ba foufetseng.” (Mathaio 15:14) Jesu o ne a gana go inaakanya le batho ba ba ntseng jalo ka bodumedi.
Nakonyana morago ga foo go ne ga tlhomiwa phuthego kwa Korintha, kwa Gerika—motse o o neng o itsege ka ditso di le dintsi le madumedi a a farologaneng. Bakeresete ba mo lefelong leo ba ne ba tshwanetse go itshwara jang? Moaposetoloi Paulo o ne a ba kwalela jaana: “Lo se ka lwa pataganela jokwe le ba ba sa dumeleng.” Lebaka? Paulo o ne a re: “Go na le kutlwano efe mo gare ga ga Keresete le Beliale? Kgotsa motho yo o ikanyegang o na le karolo efe le yo o sa dumeleng?” Go tswa foo o ne a ba naya kgakololo eno: “Jalo tswang mo gare ga bone, lo bo lo itomolole.”—2 Bakorintha 6:14, 15, 17.
Kwantle ga pelaelo Baebele e kgatlhanong le kgang ya go kopana ga ditumelo tse di farologaneng. Mme gone o ka ipotsa gore, ‘Jaanong kutlwano ya boammaaruri e ka fitlhelelwa jang?’
GO AGA KUTLWANO YA BOAMMAARURI
Seteishene sa Boditšhabatšhaba sa Lefaufau—sengwe se se gakgamatsang sa tekenoloji se se dikologang lefatshe—se nnile gone ka ntlha ya matsapa a a tserweng ke ditšhaba di le 15. A o akanya gore porojeke eno e ka bo e atlegile fa ditšhaba tse di nnileng le seabe mo go yone di ka bo di ile tsa se ka tsa dumalana ka gore go dirisiwe ga polane efe?
Seo tota ke boemo jo bo leng gone ka go kopana ga mekgatlho ya ditumelo tse di farologaneng mo motlheng ono. Le fa gone go lebeletswe gore batho ba dirisane le go tlotlana, ga go na polane e ba dumalanang ka yone ya go aga tumelo. Ka jalo, dikgang tsa se se siameng le se se sa siamang mmogo le dikgang tse di amanang le thuto ya motheo ya bodumedi di kgaoganya batho go feta le e leng pele.
Baebele e na le melao ya Modimo, e e tshwanang le polane. Re ka aga matshelo a rona go ya ka se Baebele e se buang. Batho botlhe ba ba e dirisang ba ile ba kgona go fenya go tlhaola batho ka lotso le ka bodumedi mme ba ithutile go dira mmogo ka kagiso le ka kutlwano. Fa Modimo a ne a bolelela pele seno o ne a re: “Ke tla fetolela ditšhaba mo puong e e itshekileng, gore botlhe ba bitse leina la ga Jehofa, e le gore ba mo direle ba le seoposengwe.” “Puo e e itshekileng,” e e leng molao wa Modimo wa kobamelo, e dira gore go nne le kutlwano.—Sefania 3:9; Isaia 2:2-4.
Basupi ba ga Jehofa ba go laletsa go tla kwa Holong ya Bogosi e e gaufi le wena go tla go bona kagiso le kutlwano tse ba nang le tsone.—Pesalema 133:1.


c: text/html

text:
Motsana wa New Xade
New Xade ke motsana yo o bonwang mo bogare jwa kgaolo ya Ghanzi mo Botswana. Mo palo batho ya ngwaga wa 2001 dipalo tsa motse wa Lepokole di ne dile makgolo a matlhano le botlhano.[1]
Contents
Phuduso ya Banni[baakanya | edit source]
Ka ngwaga wa 1997, 1739 (Basarwa ) ba ne ba fudusiwa go tsweng Central Kalahari Game Reserve ke puso ya Botswana ka ba ne ba le bantsi mo lefelong leoka mokgatlho yo o neng o simolodisitswe ke lefatshe.Ba le makgolokgolo,makgolo a mabedi le masome a mararo le boferabongwe ba ne ba fugela kwa Kg’oesakene (New Xade) gaper ba le makgolo a matlhano ba fudugela kwa Kaudwane,kwa ntle ga molelwane yo o mo borwa jwa CKGR. Tswelediso ya phuduso ya banni ba Central Kalahari e ne ya simololwa gape ka ngwaga wa 2002. Puso e ne ya fa mabaka a gore banni ba tshwanetse go fudusiwa gore go sirelediwe dilo tsa tlholego le gone go tlhabolola matshelo a Basarwa. New Xade o dikhilomethara tse di lekgolo go tsweng kwa Ghanzi, kgaolo ya toropokgolo,gape le masome a bosupa go tsweng Xade,kwa go kileng ga bo go le CKGR. Banni ba ne ba fiwa ditsha kwa New Xade yo mosha.
Ditlhopha tsa merafe le diteme tse di buiwang[baakanya | edit source]
Jaaka go tlhalositswe,go nale merafe e e farologanyeng kwa New Xade. Ditlhopha di le boraro tsa merafe e e simolotseng go thibelela , botlhe ba ba ileng ba fudusiwa kwa Central Kalahari Game Reserve,ke G/ui (Dcuikhoe), G//ana (Dxanakhoe), gape le Bakgalagadi. Dipuo tse di buiwang ke batho ba ke G/ui (Dcui), G//ana (Dxana), le Sekgalagadi, ka go latelelana. Ka koketsego ya babereki le thuto, Setswana se a buiwa gape le puo ya sekgowa e santse e oketsega . Ka go nale babereki ba puso le bagwebi, go santse go nna le Batswana, ka dipuo tsa bone,le bone tota banni ba letso la Naro ba ba tlileng ba tswa mo metsaneng e e mabapi gape le kwa merakeng ya Ghanzi. Bontsi jwa bauthuti ba ba nnang kwa mantlong a boroko a sekolo se se potana sa New Xade ba buwa puo ya Naro ka ba tswa mo setlhopheng sa morafe wa Naroyo o tsereng lefelo le le gaufi le toropo ya Ghanzi gape le meraka ya Ghanzi. Go tlhalosiwa gore batho ba le bantsi ba banni ba Bakgalagadi ba ne ba tswa kgaolong ya Kweneng go tla go tswwara monyetla wa kgwebo mo mafelong a a batho ba neng ba fudusediwa mo go one le gone go tla go nna gaufi le ba masika.
Ditlamorago tsa Phuduso[baakanya | edit source]
Go simolola ka ngwaga wa 2000 go ya kwa go wa 2001, baitsanape ba ne ba dira dipatlisiso kwa New ba kwa Japanese mongwe wa bone a bidiwa Junko Maruyama go batlisisa ka go fudusiwa le botsalano jwa bathoba ba fudusitsweng o ne a tlhalosa ka fa batho ba ileng ba amogelesega mo tikologong ya bone. Ka nako ya dipatlisiso, tpalo ya banni e ne ya akanyediwa go ka nna 1100, e e neng e akaretsa Basarwa go tsweng ditlhopheng tsa G/ui gape le G//ana . Palo ya ditlhopha tse mo Botswana e ka tswa e le 2350 le 1550, ka go latelelana (Cassiday, 2001). Go dingalo go tlhalosa gore palo e e rileng e tswa mo setlhopheng sefe mo lefelong, ka gore go tlhakatlhakane fela le bangwe ba bone ba nyala go tsweng kwa G/ui, G//ana, Kgalagadi, le Naro.
Dikgogakgogano ka phuduso le dikgang tsa kgotlatsekelo[baakanya | edit source]
Thulaganyo ya puso ya Botswana ya phuduso e ne ya tsosa dikgotlhang mo le mafatse a kwa ntle a ileng a seka a dumalana le tshwetso e e tserweng le ba lekgotla la London-based NGO le le bidiwang Survival International. Kganetso ya ba (SI)gape le makgotlana a mangwe a mafatshefatshe ba ne ba re beng ba lefatshe ba nale ditshwanelo tsa go nna mo lefatsheng la badimo ba bone. Go ya ka ba SI, ba re le fa Basartwa ba sena teta ya go nna mo lefelong la CKGR (mo go sa letlelelweng ke SI),ba nale teta ya go ka nna mo lefelong leo ka gore ke bone batho ba ntlha go nna mo lefelong go tsweng bogologolo.
Puso ya Botswana e ne ya fa mabaka a a farologanyeng:e ne ya tlhalosa gore diphologolo tsa naga di tlhoka go babalelwa;go dirisiwa madimadi go tlisa dithuso kwa banning; le gore ba batla go tlisa Basarwa gaufi le ditlhabolo.
Banni ba ba itsegeng ba nna kwa CKGR[baakanya | edit source]
Roy Sesana: Mosireletsi wa ditshwanelo tsa batho. Kuela Kiema Jumanda Gakelebone Kgosi Lobatse Beslag
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145523/http://www.cso.gov.bw/html/census/dist80_81.html. Retrieved 2007-12-11.

robotstxt: allowed

filter: keep


text:
Go Rera go Iphaphatha le Noka ya Xingu
Mo masimologong a Phukwi 2013, setlhopha sa Basupi ba ga Jehofa ba le 28 kwa Brazil mo toropong ya São Félix do Xingu se ne sa ya kwa kgaolong ya Baindia ba Cayapo le ba Yuruna. Se ne sa tsamaya ka sekepe sa dimetara di le 15 mo Nokeng ya Xingu e e dikilometara di ka nna 2 092 kwa bokone go ela kwa Nokeng ya Amazon.
Setlhopha seno se ne sa tsaya mosepele go ya go rera ka Bogosi jwa Modimo kwa bathong ba ba nnang mo metsaneng e e iphaphathileng le noka. Mo letsatsing la boraro, setlhopha se ne sa goroga kwa motsaneng wa Kokraimoro. Ba ne ba amogelwa ka lorato ke batho ba ba ratang baeng. Mosadi mongwe yo ba neng ba kopana le ene o ne a ba gwetlha ka diatla. Motho mongwe wa mo lefelong leo yo o neng a tsamaya le bone o ne a tlhalosa se mosadi yono a se kayang: “Fa mosadi yono a lo gwetlha ka diatla, o a bo a re: ‘Tlang kwano. Re batla go lo itse!’ ”
Basupi ba ne ba bua le mongwe le mongwe—bangwe ba bua le bone ka Sepotokisi ba bangwe ka puo ya diatla. Ditshwantsho tse dintle tse di mo dikgatisong tsa Baebele tse ba neng ba tlile ka tsone di ne di thusa e bile batho ba le bantsi mo motseng ba ne ba amogela dikgatiso, segolobogolo boroutšhara jwa Reetsa Modimo.
Gerson, mmulatsela yo o kgethegileng kwa São Félix do Xingu, o gakologelwa se moagi mongwe a neng a se dira fa a amogela kgatiso ya Buka Ya me Ya Dipolelo Tsa Baebele: “O ne a e leba, a e tlamparela ka diatla tse pedi; o ne a sa batle le fa e le go e baya fa fatshe.”
Basupi ba ga Jehofa ba ne ba tsamaisetsa baagi bao ba ba nang le kanaanelo dibuka, dimakasine le diboroutšhara di ka nna 500. Kwa Kawatire, baagi ba ne ba reetsa ka tlhoafalo fa ba bolelelwa ka tsholofetso ya Baebele ya lefatshe la paradaise. Tonjaikwa, e leng Moindia wa Cayapo yo o nang le moya wa go amogela baeng, o ne a re: “Batho ba kwa Paradaiseng ba tla tshela jaaka re tshela.”
Batho ba le bantsi ba kwa toropong ya São Félix do Xingu ba ne ba itse ka loeto lono. Simone, mongwe wa batho ba ba neng ba tsere loeto loo, o ne a re batho bangwe ba lefelo la gaabo ba ne ba belaela gore ene le batho ba a tsamayang le bone ba tla amogelwa kwa metsaneng eo. Mme go ne go se na le fa e le bothata. Simone a re: “Re ne ra amogelwa ra bo ra rerela batho botlhe.”


text:
Motsana wa Mmatshumo
Mmatshumo ke motse o o mo kgaolong ya legare mo Botswana. O bapile le lefelo la Makgadikgadi Pan. Motsana o o nale sekolo se potana le kokelwana, agape le palo ya batho e ne e le makgolo a borobabobedi,masome a borataro le botlhano mo palo bathong ya ngwaga wa 2001. Mo bokone jwa motsana wa Mmatshumo go nale setlhaketlhake sa Khubu gape mo borwa jwa motse go nale moepe wa diteemane wa Damtshaa yo o eteletsweng pele ke kompone ya Debswana. Tsela e e kopanyang Letlhakane mo borwa go ya Mmatshumo e tsentswe sekontere.
This is an excerpt from the article Motsana wa Mmatshumo from the Wikipedia free encyclopedia. A list of authors is available at Wikipedia.


text:
Kgaolo ya Ghanzi
Template:Infobox district Ghanzi (nako tse dingwe Gantsi ) ke kgaoloee ko bophirima jwa Botswana, e kopanetse molelwane le Namibia ka ko bophirima e bo e namela ko botlhaba le boteng jwa lefatshe. Toropo ya kgaolo ya botsamaisi ke Gantsi. Bontsi jwa sepatlo sa Ghanzi ke Lefelo la diphologolo la Central Kalahari. Dipalo tsa batho tsa ngwaga wa palobatho wa 2001 e ne ele 33,170, palo ee kwatlase go fetwa ke ya kgaolo epe fela mo Botswana. Ghanzi o bophara jwa 117,910 km².
Contents
Tshupelo[baakanya | edit source]
Mo bophirima jwa molelwane wa , Ghanzi go nale kgaolwana ya Omaheke mo lefatsheng la Namibia. Ka kakaretso o kopanetse molelwane le dikgaolo tse di latelang:
- Bokone-bophirima - bokone
- Bagare - botlhaba
- Kweneng - bokone-botlhaba
- Kgalagadi-Borwa
Gantsi o ralalwa ke mola wa bokone bophirima.
Dikgaolo-potlana[baakanya | edit source]
Dikgaolwana tsa kgaolo ya Ghanzi di akaretsa:
- Charles Hill
- Ghanzi
Bonno Jwa Batho[baakanya | edit source]
Motse o motona mo kgaolong ke toropo ya Ghanzi e e nang le palo ya batho ba le 9,934 go ya ka palo batho ya ngwaga wa 2001 , e e leng tona gatlhano go feta motse o motona wa Ncojane. Palo e e latelang ke ya metsana e e mo kgaolong ya Ghanzi e e kwadilweng e kgaogantswe ka palo batho ya 2001:[1]
- Bere, Charles Hill, Chobokwane, Dekar, East Hanahai, Ghanzi, Groote Laagte, Kacgae, Karakobis, Kule, Makunda, Ncojane, New Xade, New Xanagas, Qabo, Tsootsha, West Hanahai
Popego ya tlholego[baakanya | edit source]
Kgaolo e e apesitswe ke sekaka sa Kalahari , se sengwe se apesitse Makgadikgadi Pans, makgobokgobo a matona a a laolwang ke dipaka. Makgadigadi kile ya bo e le nngwe ya makadiba a matona ka nako ya Pleistocene, mme gompieno ke makgobokgobo a a matona ka nako ya selemo kwa diphologolo ka mefutla di tlang go nwa teng tota le tsone dinonyane ka nako ya paka ya selemo.[2]
O ka tsibogela[baakanya | edit source]
- Nwetwe Pan
- Dikgaolo-potlana tsa Botswana
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145523/http://www.cso.gov.bw/html/census/dist80_81.html. Retrieved 2007-12-11.
- ↑ C. Michael Hogan (2008) , The Megalithic Portal, ed.
Banni ba Gantsi ba ipaakanyetsa ditlhopho[baakanya | edit source]
Modulasetilo wa komiti ya ditshupo tsa Ghanzi Rre Jactor Marambe, o itsisitse makhanselara a kgaolo ya Ghanzi fa ditshupo tsa kgaolo eo tse di akaretsang temo le leruo, di tlaa simolola kgwedi eno e le masome a mabedi le boraro di wela e le masome mabedi le botlhano.O buile jalo mo phuthegong ya khansele kwa Ghanzi bosheng. Rre Marambe a re thulaganyo ya ditshupo tsa kgaolo ya Ghanzi e tsweletse sentle le fa ba na le mathata a tlhaelo ya madi. O boleletse khansele gore palo ya batho ba ba tsileng go supa leruo le dijwalo e oketsegile fela thata fa e tshwantshanngwa le nako e e fetileng.Modulasetilo o boleletse makhanselara fa komiti ya bone e se na didirisiwa, ka jalo a kopa khansele go thusa komiti ka didirisiwa gore ba kgone go baakanya lebala la ditshupo ka bofefo.Rre Marambe o ne a tlhalosetsa makhanselara fa ba na le bothata kwa lebaleng la ditshupo ka gore fa ba baakanya batho bangwe ba tsena koo bosigo ba bo ba tsaya dilo tse di tshwanang le disenke le tse dingwe.Rre Marambe a re go dira jalo ga batho go ba busetsa kwa morago mo paakanyong ya bone e e tsweletseng. O ne a kopa mokhanselara wa kgaolwana ya Bosele, Mme Gertrude Katlholo go bua le batho ba kgaolwana ya gagwe ka gore go belaesega mo makgethong a le mmalwa e le bone ba ba dirang tshenyo ya go nna jalo.
E rile mokhanselara wa East le West Hanahai Rre Masweu Kaekane a akgela, a kopa modulasetilo wa komiti ya ditshupo gore ba age matlo a sennelaruri gore bagwebi ba kgone go hirisa matlo ao mme komiti e dire madi.Mokhanselara Kaekane o kopile gape gore go busediwe mabelo a dipitse ka gore le one a botlhokwa mo ditshupong, a re go dira jalo, ditshupo tsa kgaolo eo di tlaa kgona go nna le kgogedi e ntsi.Mokhanselara wa Kole Rre Obedia Mokonyane, o boleletse modulasetilo gore go botlhokwa go rerisa khansele ka tiriso ya madi a ditshupo fa di sena go fela jaaka e le tshwanelo.Mokhanselara Mokanyane a re bone e le makhanselara, ga ba a tshwanela go utlwalela dikgang tsa ditshupo ka magatwe mme ba tshwanetse go begelwa nako le nako fa go dirwa sengwe.Mokhanselara wa kgaolwana ya Kabakae Rre Norman Kelebemang a re komiti eo e tshwanetse go ithulaganya le komiti ya balemi barui ba Ghanzi gore ba kgone go dira tiro ya bone sentle.Mokhanselara Kelebemang o kopile komiti eo go thapa babereki ba ba tlaa tlhokomelang dithoto kwa lebaleng la ditshupo go thibela go dirisa madimadi mo tshenyong.Mokhanselara wa Ncojane Rre Motsamai Motsamai, o ne a kopa modulasetilo wa komiti eo gore ba sekaseke melawana e e tsamaisang komiti ya bone ka jaana e le yone e ka ba thusang go dira sengwe le sengwe se ba se tlhokang.Mokhanselara Motsamai o ne a kopa gore go nne le ditshupo tse dipotlana kwa kgaolong potlana ya Charleshill ka gore di ka nna botlhokwa mo matshelong a batho ba kgaolo eo.
Dikgoge tsa kwa ntle[baakanya | edit source]
A. Burnham [1]


text:
Motsana wa Zutswa
Zutswa ke motsana yo mo kgaolong ya Kgalagadi mo Botswana. O kwa bonwa kwa sekakeng sa Kalahari , gape o nale sekolo se se botana. Mo palo bathong ya ngwaga wa dikete tse pedi le bongwe dipalo di ne dile makgolo a mane masome a marataro le borobabongwe.[1]
Contents
Banna ba Zutswa ba gakolotswe go nna le seabe mo kgodisong ya bana[baakanya | edit source]
Banna ba lefatshe la Botswana ba kgothaditswe go nna le seabe mo kgodisong le tlhokomelo ya bana ba bone.Kgakololo e e ntshitswe ke mooki wa kokelo ya Zutswa, Mme Cecilia Boitshwarelo, mo thutopuisanong e e neng e tshwaretswe kwa Nata boeng.Mme Boitshwarelo o gakolotse borre gore tlhokomelo ya ngwana e simologa fela fa mme a sa ntse a itsholofetse, mme a gakolola ba e leng borabana go nne ba tsamaya le bomme ba bone kwa tshidilong le kwa sekaleng go tsaya botsipa mabapi le tlhokomelo ya ngwana.A re go itshupile gore seabe sa borre mo tlhokomelong ya ngwana fa a ise a belegwe le fa a sa ntse a le monnye thata se le kwa tlase.Mme Boitshwarelo o boletse gape gore go botlhokwa gore borre ba itse seemo sa ngwana fa a ise a belegwe gore ba tle ba tlhaloganye seemo sa ga mme botoka.Thutopuisano eo e ne e rulagantswe ke komiti ya botsogo ya kokelo ya Zutswa, mme e ne e itebagantse le go rotloetsa borre go nna le seabe mo go tsa botsogo le pelegi.
Banni ba kgotlhadiwa go dirisa mananeo a puso[baakanya | edit source]
Mopalamente wa kgaolo ya kgalagadi mo botlhaba Mme Botlogile Tshireletso o kgothaditse batlhophi ba kgaolo ya gagwe, go dirisa mananeo a puso go tlhabolola matshelo a bone le go nyeletsa lehuma le le apesitseng lefatshe leno.Mme Tshireletso yo e bileng e le mothusa tona mo lephateng la dikgaolo o dirile kgothatso e mo diphuthegong tsa gagwe kwa metseng ya Makwate, Kudumatse, Dovedale, Mmaphashalala, Mookane le Dibete tse mo go tsone a neng a lekodisa banni ba metse eo ka dikgang tsa palamente e e fetileng.A re maikaelelo a go simolola mananeo a ipelegeng, ISPAAD le la LIMID e ne e le maiteko a mmuso go lwantsha lehuma, letlhoko la ditiro le go tsosolosa mohama wa temo-thuo ka e le tsone tse di ka tswakanyang itsholelo le go nyeletsa lehuma.Mopalamente o boleletse banni ba metse eo gore lenaneo la LIMID le ka ba thusa go apola batho lehuma ka go ruwa dikgomo, dihutshane le dikoko tsa setswana gammogo le go epa didiba tse ba ka di dirisang mo temong ya nosetso. Mothusa tona a re fa Batswana ba ka ikemisetsa go dirisa lenaneo la ISPAAD le la LIMID ba ka kgona go ntsha dijo tse di lekaneng le go imolola lefatshe leno go ikaega ka dijo tse di rekwang kwa mafatsheng a sele.Mme Tshireletso o tsweletse ka go lekodisa batlhophi ba kgaolo ya gagwe ka maikaelelo a puso a go dira molao o o tlaa laolang dinako tsa thekiso ya majalwa mangwe a setswana le molao wa go simolola go kgwathisa basadi mo dikgotleng tsa ditsheko.A re puso e ikaelela go dira molao o o tlaa nyeletsaang thekiso ya majalwa a maitirelo jaaka mokoko o ntshebile, laela mmago, motse o teng godimo le sethulaphoko ka jaana go lemogilwe fa e le one a tsenyang botsogo jwa batho mo diphatseng, e bile a rotloetsa boganana jwa banana, dintwa, go thubega ga malwapa le dipolaano.
Mo diphuthegong tseo, batho ba ne ba itumelela ditlhabololo tse di dirilweng mo metseng ya bone jaaka tsela ya Mahalapye kudumatse, phatlalatso ya motlakase, ditlhaeletsano le ditiro tse di dirilweng ka lenaneo la IPELEGENG jaaka go aga diterata tse di kgaoganyang masimo le mahudiso, diofisi tsa makgotla a setswana, kagelelo ya mabitla le go baakanya ditsela le go phepafatsa tikologo ya metse ya bone.Le fa banni ba Makwate, Kudumatse, Dovedale, Mmaphashalala, Mookane le Dibete ba lebogetse ditlhabololo tse di dirilweng mo kgaolong ya bone,ba ne ba ngongorega thata ka ditsela tsa kgaolo eo tse ba reng ga di tsamaege ntateng ya dikhuti. Ba re e re ka jaanong puso e herekanetse go tshela ditsela tseo sekontere ntswa e sale e ba solofeditse mo dingwageng di le mmalwa tse di fetileng, ba kopa gore ditsela tseo di neelwe goromente yo motona ka jaana khansele ya kgaolo potlana ya Mahalapye e sa kgone go di tlhokomela ntateng ya go tlhaelelwa ke didirisiwa.Dingwe tse ba ngongoregileng ka tsone ke tlhaelo ya bodiredi mo kgaolong, tlhaelo ya dikoloi mo makgotleng a setswana, tlhaelo ya metsi, tiego ya go isa didirisiwa tsa lenaneo la Ipelegeng mo mafelong a bone le melelo ya naga e ba reng e gomagometsa go nyeletsa phulo ya diruiwa le diphologolo tsa naga.Mabapi le ditsela Mme Tshireletso o tlhalositse fa go dira ditsela mo kgaolong ya gagwe go kgoreleditswe ke go phutlhama ga itsholelo. A re ka ntlha ya letlhoko la madi puso e neng ya seegela kwa thoko go dira tsela ya Parrs Halt / Mahalapye le go dira tsela e e tshwaraganyang metse ya Dibete, Mookane, Makwate le Machaneng, mme a re fa madi a ka bonwa ditsela tseo di tlaa dirwa.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145611/http://www.cso.gov.bw/html/census/dist90_91.html. Retrieved 2007-12-20.
Template:Kgalagadi District Coordinates: 24°8′7″S 21°14′50″E / 24.13528°S 21.24722°E


text:
Motsana wa Hukuntsi
Hukuntsi ke motse o o mo Kgaolong ya Kgalagadi (Kalahari) mo Botswana.
Hukuntsi, a raya "dintlha tse nne",o biditswe ka seemo sa one jaaka nngwe ya metsana e mene mo kgaolong ya yone ya sekaka sa Kgalagadi. O dikhilomethara tse di lekgolo le lesome le bone go tsweng motseng wa Kang, mo tseleng e e tswang Gaborone-Ghanzi. O ka nna le palo ya batho ba le 4,500 (3,807 ka 2001).[1] Bontsi jwa banni ba Hukuntsi ke Bangologa.
Hukuntsi o okametse kgaolwana ya bokone ya Kgalagadi ka go rialo ke motse wa ditirelo tsa puso tsa metsana ya koo. E ntse e le mo Hukuntsi go nale kokelo le kokelwana, dikolo tse tharo gape le sekolo se segolwane se le sengwe. Ditirelo tse di leng teng mo Hukuntsi di akaretsa matlo a go gorogelang baeng, mabentlele a a rekisang dijo tse di apeilweng, lebentlele le le ikemetseng ka nosi, mabentlele a matona a mabedi, mabentlele a a rekisang nama gape le a mangwe.
Seemo sa loapi se a farologana fela thata- bosigo jo bo tsididi gape go fisa motshegare ka paka ya selemo. Tlhagiso ka diphefo tsa kgwedi ya Phatwe.
Contents
Banni ba kopa puso go tsaya sekolo[baakanya | edit source]
Banni ba motse wa Monong kwa kgaolong ya Kgalagadi Bokone ba kopa puso go tsaya maikarabelo a go tsamaisa sekole se sebotlana sa motse oo.Sekole seo mo nakong eno se tsamaisiwa ke ba kereke ya Roma mme se amogela bana botlhe ba ba ka fa tlase ga dingwaga tse thataro.Go ya ka mothusa modulasetilo wa lekgotla la ditlhabololo tsa motse Mme Kedibone Mabotenyana, sekole seo ga se mo seemong se se jesang diwelang ka jaana se le segologolo e bile se tlhaelelwa ke ditlamelo tsa botlhokwa jaaka matlo a borutelo le didirisiwa tsa itloso bodutu.Mme Mabotenyane o supile gape fa tlhaelo ya dijo kwa sekoleng e ba apesitse kobo ka letshoba ka e ama dithuto tsa bana fela thata.A re ka dinako dingwe, bana ba nna malatsi ba sa apeelwe ka jaana go a bo go se na dijo mme ba patalesege go busetsa bana kwa malwapeng.O tsweletse ka go tlhalosa fa sekole se tlhaelelwa gape ke barutabana ba ba rutetsweng tiro, a re mo nakong eno sekole se na le barutabana ba le babedi ba mme e bile ba se na boitseanape bope jo bo tlhokegang mo go ruteng bana. A re lore lo ojwa lo sa le metsi, mme ka jalo go tlhokwa fela thata gore bana ba amogele thuto ya maemo a ntlha ba sa ntse ba le babotlana.
A re o dumela gore fa barutabana ba sekole seo ba ka bona thutuntsho ya maemo a ntlha, ba ka kgona go e fetisetsa mo baneng mme se se tlhabolole seemo sa thuto se se kwa tlase mo kgaolong ya Kgalagadi ka bophara.A re o dumela fa seemo se ka tokafala fela thata fa puso e ka tsaya boikarabelo ba sekole, ka gongwe go ka nna le ditokafalo tsa ditlamelo.E rile a tswa la gagwe, mookamela lenaneo le le tsamaisang sekole seo Rre Moalosi Koti, a tlhalosa fa lenaneo la bone, le ba le tshwaraganetseng le ba kereke ya Roma, le itlamile go thusa puso mo go tlhabololeng seemo sa thuto mo lefatsheng leno. Rre Koti o latotse fa bana ba a tle ba nne malatsi ba se na dijo.O tlhalositse fa ba netefatsa gore go na le dijo tse di lekaneng ka dinako tsotlhe.A re lenaneo le setse le itshupile fa le ntsha maduo a a nametsang fa e sale le nna mo tirisong mo dingwageng tse di fetilen.
Kereke e abela bana dimpho[baakanya | edit source]
Ba kereke ya Evangelical Religious Protestant Unity Church ba ne ba tlisa boitumelo mo baneng ba motse wa Monong ba le masome a matlhono ka go ba abela dimpho tsa malatsi a botsalo jwa morena.Dimpho tseo tse di tswang Smaritans kwa America di kopilwe ke ba lekgotla la sekeresete kwa Hukuntsi,di ne di akaretsa diaparo le dimpopi.Mookamedi wa kereke Rre Kelopile Kebadireng o boletse fa ba lemogile gore letlhoko le le ntsi kwa dikgaolong tse di ko tengnyana teng,mme ka moo ba ne ba itlama go abela motse wa Monong. A re dimpho tse di abelwa ngwana mongwe le mongwe wa dingwaga tse pedi go ya go tse di lesome le bone, e le sesupo sa lerato le boutlwelo botlhoko.
Mme Nkagisang Kazinkize yo le ene e leng morutabana wa sekolo sa tshipi kwa kerekeng e e abang dimpho o lebogetse batsadi ba bana ba motse wa Monong go bo ba nnile le seabe se segolo mo tirong eo, a rotloetsa bana gore ba rapele ba bo ba bale baebele ka nako tsotlhe.E rile fa a ntsha malebo, kgosi Xenke Lesetlhe wa motse wa Monong a re o utlwisiwa botlhoko ke gore ga go na le fa e le kereke mo motseng wa gagwe,mme le fa go ntse jalo a re o kgothatsa morafe go ikitaya ka thupana ba batle lefelo la go rapelela gore diphuthego tse di ba tlholang di ba fitlhele teng e seng go tsenala kereke mo kgotleng.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
Coordinates: 23°59′56″S 21°46′48″E / 23.99889°S 21.78000°E


text:
Moepo wa Diteemane wa Letlhakane
Template:Unreferenced Template:Infobox mine
Moepo wa Letlhakane wa diteemane o mo bophirima jwa toropo ya Francistown mo Botswana. Letlhakane go tewa matlhaka a mannye, o okametswe ke ba Debswana ba o tshwaraganetse le ba kompone ya De Beers le goromente wa Botswana. Ke moepo wa bobedi mo go e megologolo e mene e e okametsweng ke kompone, o simolotse go bereka ka ngwaga wa 1975.
Letlhakane ke moepo fela o o mosima o o bulegileng yo go berekelwang teng. Moepo o ntsha matlapa a teemane a e leng gone a epiwang ale diketekete dile tharo le borataro (3.6 million) ka ngwaga, mo godimo ga moo le matlapa a le diketekete dile di le lesome le botlhano a a senang mosola. Ka ngwaga wa 2003 moepo wa Letlhakane o ne wa ntsha diteemane tsa diketekete di le lekgolo le borataro tsa dikarata le bokete jwa lekgolo le lesome le bobedi (212kg). Letlapa le le lengwe kwa moepong ke la dikarata tsa bo 0.26 le bokete jwa bo masome a matlhano le bobedi (52mg). Mafelo a a itseweng a tla tsweledisiwa mo dingwageng tse di le lesome le bongwe tse di latelang.
Letlapa la teemane le e leng gone le epiwang le tlhabololwa kwa moepong o o mabapi wa Orapa wa diteemane o o seng kgakala. Moepo wa Letlhakane o okametswe gape ke ba moepo wa Orapa.
Mosola wa ditswa mmung[baakanya | edit source]
Meepo ya Orapa. Letlhakane le Damtshaa e ntsha diteemane tse dintsi go feta meepo epe fela mo lefatsheng ka bophara. Se se jesang monate ke gore moepo wa Debswana kwa Jw aneng. one o ntsha diteemane tse di tlhwatlhwa kgolo go na le ya diteemane dipe fela mo lefatsheng. Ka bokhutshwane, lefatshe a Botswana le ipelafatsa ka gore ke lone le nang le diteemane tse dintsi ebile e le tsa tlhwatlhwa-kgolo lefatshe ka bophara. Segolo bogolo. diteemane tse di dirisiwa go tokafatsa matshelo a batho ba lefatshe leno. gammogo le go tlhabolola seemo sa itsholelo.
Mogojwa o gateletse gore ke lone lebaka le, le le pateletsang gore go tlhongwe kwa pele methale ya motia ya go babalela ditswa-mmung tse, e sere gongwe dirukutlhi tsa tloga tsa ntsha Orapa kwa ga mmapereko.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ www.kutlwano.com/a-re-ye-Letlhakane-mine/ -


text:
God game
(This page's format needs to be reviewed. You can help by editing it.)Template:Two other uses Template:Simulation VG Motshameko wa god game ke yo o etsisang sethoyo o latlhelang motshamiki mo maemong a go laola motshameko ka bophara,jaaka motshamiki yo nang le semoya/nonofo e e seng ya senama, jaaka moeteledi pele yo mogolo, kgotsa yo senang boene bongwe jo bo kwadilweng(jaaka mo Spore ), ebo e baya motshamiki wa go nna jalo mo maemong a go laola kafa motshameko o tshamikiwang ka teng a nale setho sengwe se a tshanetseng go se tlhokomela.
Se ga se a tshwanelwa go tlhakatlhakanngwa legod mode, se e leng seelo se se bonwang mo metshamekong e mengwe ya motshikinyego( e go lopiwang motshamiki ka mabaka a tseitso) fa boleng ba motshamiki bo newang gosa bonale kgotsa ka go ithaopa kana gotlhe.
Se ga se a tshwanelwa go tlhakatlhakanngwa legod mode, se e leng seelo se se bonwang mo metshamekong e mengwe ya motshikinyego( e go lopiwang motshamiki ka mabaka a tseitso) fa boleng ba motshamiki bo newang gosa bonale kgotsa ka go ithaopa kana gotlhe.
This is an excerpt from the article God game from the Wikipedia free encyclopedia. A list of authors is available at Wikipedia.


text: 測定局 1 2 3 4 5 6 7 8 9 10 11 12 13 14 15 16 17 18 19 20 21 22 23 24 最多 1 千代田区神田司町 ENE ENE E NE C ENE ENE NE ESE E ENE E E ENE ENE E ESE ENE E ENE ESE E - - - 2 中央区晴海 S C NNE NNE NNE NNE NNE NE NE SSE SSE SE SE SSE SE SE SE SE SSE SSE C SSE - - - 3 港区高輪 C N NNE NNW NNE NE NE ENE ESE SSE SE ESE E SE S SE SSE ESE SSE SE ENE ESE - - - 4 港区台場 E NNE NE NE NE NE NNW NE NE ENE SE S NE SSW NE WSW WSW S NNW W NE NW - - - 5 国設東京新宿 - - - - - - - - - - - - - - - - - - - - - - - - - 6 文京区本駒込 ENE ENE ENE ENE NE ENE NE NNE NE NE NE N NNE SW NW NW WSW WNW WNW NW NE NNW - - - 7 江東区大島 SE NNE NE NNE ENE NE NNE NNE ENE E NE E ENE SSE S ESE ESE SSE ESE ESE E E - - - 8 品川区豊町 ESE E ESE E E E E ENE E E ESE E ESE ESE ESE SE ESE ESE ESE ESE ESE E - - - 9 品川区八潮 ENE E E ENE ENE NE NE ENE ENE E ENE ENE E ESE ESE E SE SSE SE E E E - - - 10 目黒区碑文谷 E ENE E E ENE NE ENE ENE ENE ENE ESE E ESE ESE ESE ESE ESE SE SSE E E E - - - 11 大田区東糀谷 ESE ESE E ENE ENE ENE E NE ENE E ENE ENE E ESE SE SE ESE SE SE ESE ESE E - - - 12 世田谷区世田谷 E E NE NE ENE NE NE NE ESE SE SE ESE ESE SE SE SSE SSE SSW S SSW ESE ESE - - - 13 世田谷区成城 - - - - - - - - - - - - - - - - - - - - - - - - - 14 渋谷区宇田川町 NE NNE NNE NNE ENE NNE NE NNE E E ENE W SSE E E E ESE E NE E E NE - - - 15 中野区若宮 E NE ENE NNW ENE NNE NE ENE E E E SE SE SSE SE SSE SSE SSE SSW S ESE E - - - 16 杉並区久我山 E NNE ENE NNE ENE NE NE NE E ESE SE ESE SE SE SE SE SSW SSW SSW SW SSE SE - - - 17 荒川区南千住 ENE ENE E NE ESE E E ESE ESE ENE E ESE ESE ESE SSE SSE SE SE SE SE ESE ESE - - - 18 板橋区本町 ENE NE ENE NNE ENE NNE ENE ENE ENE NE E ESE E SE ESE ESE ESE S ESE ESE ESE ESE - - - 19 練馬区石神井町 C C C C C C C C ESE - - - - - ESE ESE SE SSE SSE S SSE SE - - - 20 練馬区北町 E ENE E NNE E NE ENE NE E ENE ESE ENE SSE SE SSE SE SSE SE SSE SE SSE ESE - - - 21 練馬区練馬 ENE NE ENE N ENE NE NNE ENE E ENE SE SE ESE SE SSE SE SE SE SE SE SE ESE - - - 22 足立区西新井 ENE ENE ENE ENE ENE ENE ENE ENE ESE ENE ESE E E E E ESE ESE SE SE SE SE E - - - 23 足立区綾瀬 ENE ENE ENE NE E NE ENE E ESE E ENE E ENE E E E E SE ESE SSE ESE ENE - - - 24 葛飾区鎌倉 E E E E ESE E ESE E SE E ESE ESE E ESE ESE SE SE S S SSE ESE ESE - - - 25 葛飾区水元公園 ENE ENE E ENE E E E E E E E E ESE ENE E ESE ESE ESE E ESE SE E - - - 26 江戸川区鹿骨 E NE NE NNE ENE NE ENE ENE E ENE E ENE ENE SSE SE SE SSE SSE SSE SSE E ESE - - - 27 江戸川区春江町 SE NNE NNE NNE E NNE ENE NE E NE ENE ESE SE SSE SSE SE SE SSE SE SE ENE ENE - - - 28 江戸川区南葛西 ESE E NE ENE ENE NE NE E ENE SE ESE E SE SSE SE ESE SE SE SE SSE ESE E - - - 29 八王子市片倉町 N N NNE NNE NNE NNE NE NNE NNE E ESE ESE SSE S S SSW SW SSW SSE SSE SSE S - - - 30 八王子市館町 NW WNW WNW SE C ESE ESE NW ESE SE SE ESE SE SSE SSE S SSE SSE SSE SE SSE SSE - - - 31 八王子市大楽寺町 N NNW N NNE NW NNE NE NNE ENE SW ENE SE ESE S SSW S S SSE SSE SSE SE SSE - - - 32 立川市泉町 N N N N C NNE N N E ENE ESE ESE SE ESE S SSW SSW S S S S S - - - 33 武蔵野市関前 E NE ENE NNE E NNE ENE NE E NNE ESE ESE SE ESE SSE SE SSW SSW S S S SE - - - 34 青梅市東青梅 NNE NNE ENE E C NE NE ENE SSE ENE SSE S S S S S SSW S S SSW SSE S - - - 35 府中市宮西町 ESE NNE NNE N NNE N E NNE SE NE SE ESE ESE SE SE S SSW SSW S SSW SSE SSW - - - 36 調布市深大寺南町 NNE C NNE NNE NNE NNE NNE NNE NNE NE SE SE SSE SE SSE SSE SSE SSE SSE SSE SSE SE - - - 37 町田市金森 NNE N NE NNE N N ENE NNE ENE ENE E ESE ESE SSW S S SSW SSW S S SSW SSW - - - 38 町田市能ケ谷 NNE NNE ENE N NNE NNW E N NE SE ESE SE SE SSW SSW SSW SSW SW SSW SW SSW SW - - - 39 小金井市本町 ENE N NE N ENE N ENE NNE ENE E SSE SSE SE SE SE S S SSW S S S S - - - 40 小平市小川町 E ENE E N ENE E E E ESE SSE ESE SE SE SSE SSE SSW SSW SSW SSW S S S - - - 41 福生市本町 N N NNW NE C N NE NE E ENE E ESE ESE ESE S S S S SSE S SSE S - - - 42 狛江市中和泉 E ENE NE NNE ENE NNE NE NE E ESE SSE SSE SSE SSE SE SSW SSW SW SSW SSW S SE - - - 43 東大和市奈良橋 NNE N C N C C NNE NNE E ENE SE SE SE ESE SE SSE S S SSE S SSE S - - - 44 清瀬市上清戸 C NNE ENE NNE N C ENE ENE E E E ESE ESE ESE SE SE S S SSE S SSE S - - - 45 多摩市愛宕 E NNE NNE NNW NNW NNW ENE NNE C E E ESE ESE S S S SSW SW SSE S SSE SSW - - - 46 西東京市田無町 NE N NE N ENE N NNE NE ESE SE SSE SSE SSE ESE ESE SE SSW S S SSW S SSE - - - 47 西東京市下保谷 NE NE ENE NE E NE ENE ENE E SSE ESE SE SSE SSE SE SE SSW SSW SSW SSW S SE - - -


text:
Ditsela Tsa go Bona Boitumelo mo Lelapeng
Bua le Bana ba Gago ka Tlhakanelodikobo
Alicia, * mosha mongwe wa dingwaga tsa bolesome, a re: “Ka dinako tse dingwe ke swegaswega go itse sengwe ka tlhakanelodikobo, mme ke akanya gore fa nka botsa batsadi ba me dipotso, ba tla tsaya gore ke ka tswa ke dira sengwe se se duleng mo tseleng.”
Inez, mmaagwe Alicia, a re: “Nka rata go ipha nako ya go tlotla le morwadiake ka tlhakanelodikobo, mme o nna a tshwaregile. Ga a nke a nna le nako ya go tlotla.”
GOMPIENO ditshwantsho tsa tlhakanelodikobo di gongwe le gongwe—mo thelebisheneng, mo difiliming e bile di manegilwe mo mamating a phasalatso. Go lebega batsadi le bana e le bone fela ba sa ntseng ba palelwa ke go buisana ka kgang eno. Mosha mongwe wa dingwaga tsa bolesome yo o bidiwang Michael wa kwa Canada a re: “E kete batsadi ba ka bo ba itse gore go thata jang e bile go tlhabisa ditlhong jang go bua le bone ka tlhakanelodikobo. Go motlhofo go bua le tsala.”
Fela jaaka bana, gantsi batsadi ba okaoka go bua le bana ba bone ka tlhakanelodikobo. Morutisi wa tsa botsogo e bong Debra W. Haffner o bolela jaana mo bukeng ya gagwe ya Beyond the Big Talk: “Batsadi ba le bantsi ba ne ba mpolelela gore ba reketse bana ba bone buka e e buang ka diphetogo tsa bosha, ba bo ba e tlogela mo kamoreng ya ngwana yo o iseng a tsene mo dingwageng tsa bolesome, mme ba se ka ba tlhola ba tlotla ka yone gape.” Haffner a re bana ba tsaya seno se raya gore: “Re batla gore lo itse ka mebele ya lona le ka tlhakanelodikobo; mme ga re batle go bua le lona ka tsone.”
Fa o le motsadi, o tshwanetse go leba dilo ka tsela e e farologaneng. Ruri go botlhokwa thata gore o bue le bana ba gago ka tlhakanelodikobo. Akanya ka mabaka ano a mararo:
- Tsela e batho ba tlhalosang tlhakanelodikobo ka yone e fetogile. James wa dingwaga tse 20 a re: “Tlhakanelodikobo ga e tlhole e tlhalosiwa fela e le go kopana ga monna le mosadi ba ba nyalaneng. Jaanong go na le tlhakanelodikobo ya molomo, tlhakanelodikobo ya marago le tlhakanelodikobo ka khomputara—tota le tlhakanelodikobo ya go romelelana melaetsa le ditshwantsho tse di hepisang ka founo ya selula.”
- Bana ba gago ba ka nna ba utlwa tshedimosetso e e seng yone ba sa le bannye. Mmè mongwe yo o bidiwang Sheila a re: “Ba tla utlwa ka tlhakanelodikobo fela fa ba simolola go tsena sekolo, mme ga ba kitla ba e leba ka tsela e o batlang ba e leba ka yone.”
- Bana ba gago ba na le dipotso ka tlhakanelodikobo mme gongwe ba ka se simolole go tlotla le wena ka kgang eno. Ana wa dingwaga tse 15 wa kwa Brazil a re: “Tota ga ke itse gore nka simolola jang go tlotla le batsadi ba me ka tlhakanelodikobo.”
Tota go bua le bana ba gago ka tlhakanelodikobo ke karolo ya boikarabelo jo Modimo a go neileng jone jaaka motsadi. (Baefeso 6:4) Ke boammaaruri gore go tlotla ka kgang eno go ka nna thata mo go wena le mo go bone. Mme le fa go ntse jalo, basha ba le bantsi ba dumalana le Danielle wa dingwaga tse 14 yo o reng: “Re batla gore batsadi ba rona e nne bone ba re rutang ka tlhakanelodikobo, e seng morutabana mongwe kgotsa thulaganyo nngwe ya thelebishene.” O ka buisana jang le bana ba gago ka kgang eno e e thata mme e le botlhokwa? *
Bua le Bone Go ya Ka Dingwaga Tsa Bone
Basha ba simolola go utlwa ka tlhakanelodikobo ba sa le bannye, ntle le fa e le gore ga ba kopane le batho. Se se tshwenyang le go feta ke gore mo ‘metlheng eno ya bofelo,’ batho ba ba boikepo ba “sulafalela pele.” (2 Timotheo 3:1, 13) Ka maswabi, bana ba le bantsi ba sotliwa ke bagolo ka tlhakanelodikobo.
Ka jalo go botlhokwa gore o simolole go ruta bana ba gago fa ba sa le bannye. Mmè mongwe wa kwa Jeremane yo o bidiwang Renate a re: “Fa o leta gore ba tsene mo dingwageng tsa bolesome ba ka nna ba se ka ba tlotla le wena ba phuthologile ka ntlha ya diphetogo tsa bosha.” Selo sa botlhokwa ke go naya bana tshedimosetso e e tshwanetseng dingwaga tsa bone.
Ba ba iseng ba tsene sekolo:
Tlhoma mogopolo mo go ruteng bana maina a a tshwanetseng a dirwe tsa tlhakanelodikobo, mme o gatelele gore ga di a tshwanela go tshwarwa ke ope. Mmè mongwe wa kwa Mexico yo o bidiwang Julia a re: “Ke simolotse go ruta morwaake fa a ne a na le dingwaga di le tharo. Ke ne ke tshwenngwa thata ke go itse fela gore barutabana, batho ba ba tlhokomelang bana kgotsa bana ba bagolwane mo go ene ba ka mo utlwisa botlhoko. O ne a tshwanetse go itse gore a ka itshireletsa jang.”
LEKA SENO: Ruta ngwana wa gago gore a bontshe a sa okaoke gore ga a batle fa mongwe a leka go tshameka ka dirwe tsa gagwe tsa tlhakanelodikobo. Ka sekai, o ka nna wa ruta ngwana wa gago gore a re: “Ntlogele! Ke ya go bolela!” Tlhomamisetsa ngwana wa gago gore go molemo go bolela—tota le fa motho a mo solofetsa dimpho kgotsa a mo tshosetsa. *
Ba ba mo sekolong sa poraemari:
Dirisa dingwaga tseno go oketsa kitso ya ngwana wa gago kgato ka kgato. Rre mongwe yo o bidiwang Peter o akantsha jaana: “Pele ga o ka bua le ene, leka go bona gore o setse a itse eng le gore a a ka rata go itse mo go oketsegileng. O se ka wa mo pateletsa go tlotla. Go ka nna ga itlela fela fa e le gore o tlhola o ipha nako ya go tlotla le bana ba gago.”
LEKA SENO: Tlotla le bone ka bokhutshwane gangwe le gape go na le go tlotla le bone gangwe fela mme e le ka lobaka lo loleele. (Duteronome 6:6-9) Fa o dira jalo, o ka se imetse bana ba gago ka dilo tse dintsi. Mo godimo ga moo, fa ba ntse ba gola ba tla nna le tshedimosetso e ba tlhokang go e itse go ya ka dingwaga tsa bone.
Ba ba simololang dingwaga tsa bosha:
Eno ke nako ya go tlhomamisa gore ngwana wa gago o na le kitso e e lekaneng ka kgang ya tlhakanelodikobo malebana le mmele, maikutlo le boitsholo. Ana wa dingwaga tse 15 yo o umakilweng pelenyana a re: “Basimane le basetsana kwa sekolong se ke tsenang kwa go sone ba setse ba tlhakanela dikobo e le go itlosa bodutu fela. Ke akanya gore e re ka ke le Mokeresete, ke tlhoka kitso e e lekaneng ka kgang eno. Le fa go bua ka tlhakanelodikobo go tlhabisa ditlhong, ke tshwanetse go itse ka yone.” *
Tlhagiso: Bana ba dingwaga tsa bolesome ba ka tshaba go botsa dipotso ka gonne ba boifa gore batsadi ba bone ba tla belaela gore ba dira boitshwaro jo bo sa siamang. Rre mongwe yo o bidiwang Steven o ne a lemoga seo. A re: “Morwaarona o ne a okaoka go tlotla ka tlhakanelodikobo. Mme morago re ne ra lemoga gore o ne a akanya gore re belaela boitshwaro jwa gagwe. Re ne ra mo tlhalosetsa gore re ne re sa tlotle ka dikgang tseno ka gonne re mmelaela; re ne re batla go tlhomamisa fela gore o na le kitso e e lekaneng go mo thusa go emelana le tlhotlheletso e e bosula.”
LEKA SENO: Mo boemong jwa go tlhoma ngwana wa gago yo o tsenang mo dingwageng tsa bolesome ka dipotso tse di malebana le kgang nngwe e e amanang le tlhakanelodikobo, mmotse gore bana ba ba tsenang sekolo le ene ba akanyang ka tlhakanelodikobo. Ka sekai, o ka nna wa re: “Batho ba le bantsi gompieno ba akanya gore tota tlhakanelodikobo ya molomo ga se tlhakanelodikobo. A bana ba o tsenang sekolo le bone ba akanya jalo?” Dipotso tse di ntseng jalo di ka dira gore ngwana wa gago yo o tsenang mo dingwageng tsa bosha a phuthologe mme a ntshe maikutlo a gagwe.
Se se Ka Thusang Gore Go se Ka ga Nna Thata go Tlotla
Gone ke boammaaruri gore go tlotla le bana ba gago ka tlhakanelodikobo e ka nna sengwe sa dilo tse di thata tse o tla tshwanelwang ke go di dira jaaka motsadi. Mme maiteko a o a dirang a tla nna le maduo a a molemo. Mmè mongwe yo o bidiwang Diane a re: “Fa nako e ntse e tsamaya, go tlotla ka tlhakanelodikobo le ngwana wa gago ga go kitla go nna thata, mme tota go ka dira gore lo atamalane thata.” Steven yo o nopotsweng pelenyana o dumalana le mafoko ao. A re: “Go nna motlhofo go tlotla ka dikgang tse di thata jaaka tlhakanelodikobo fa e le gore lo itlwaeditse go tlotla lo phuthologile ka kgang nngwe le nngwe fela e e tsogang mo lapeng.” Mme o oketsa jaana: “Ga se gore go ka se nne thata gotlhelele mme go botlhokwa gore ba lelapa la Bokeresete ba buisane ba gololesegile.”
^ ser. 3 Maina a a dirisitsweng mo setlhogong seno a fetotswe.
^ ser. 11 Setlhogo seno se tla tlhalosa kafa go leng botlhokwa ka gone gore o tlotle le bana ba gago ka tlhakanelodikobo. Setlhogo se se tla gatisiwang mo nakong e e tlang se tla tlhalosa kafa o ka ba rutang maitsholo a mantle ka teng fa lo ntse lo tlotla ka kgang eno.
^ ser. 16 E tserwe mo go tsebe 171 mo bukeng ya Ithute mo Morutising yo Mogolo, e e gatisitsweng ke Basupi ba ga Jehofa.
^ ser. 19 Fa o tlotla le ngwana wa gago yo o tsenang mo dingwageng tsa bosha, dirisa dikgaolo 1-5, 28, 29 le 33 tsa buka ya Dipotso Tse Basha Ba Di Botsang—Dikarabo Tse Di Nang le Tharabololo, e e gatisitsweng ke Basupi ba ga Jehofa.
IPOTSE JAANA . . .
Bala dikakgelo tse di latelang tsa basha go tswa mo dinageng tse di farologaneng, mme o ipotse dipotso tse di kwadilweng kafa tlase ga dikakgelo tseo.
“Batsadi ba me ba re ke bale ditlhogo tse di buang ka tlhakanelodikobo mme fa ke na le dipotso ke ba botse tsone. Ke eletsa e kete ba ka bo ba nna ba tlotla le nna ka tlhakanelodikobo.”—Ana, Brazil.
O akanya gore ke ka ntlha yang fa go le botlhokwa gore o se ka wa naya ngwana wa gago dibuka tse di buang ka tlhakanelodikobo o bo o mo tlogela fela gore a ipalele?
“Ke itse dilo di le dintsi tse di sa siamang tsa tlhakanelodikobo tse batho ba di dirang—tse ke akanyang gore Rre ga a itse sepe ka tsone. A ka gamarega fa nka mmotsa ka tsone.”—Ken, Canada.
Ke dilo dife tse di ka dirang gore ngwana wa gago a tshabe go bua le wena ka dilo tse a tshwenyegileng ka tsone?
“Fa ke sena go ipeta pelo ke bo ke botsa batsadi ba me sengwe ka tlhakanelodikobo, ba ne ba mpotsa jaana e kete ba a ntatofatsa, ‘Go tla jang gore o botse potso eno? A go na le sengwe se o se dirileng?’”—Masami, Japane.
Fa ngwana wa gago a go botsa sengwe ka tlhakanelodikobo, tsela e o itshwarang ka yone e ka dira jang gore a phuthologe go tlotla le wena mo nakong e e tlang kgotsa a thatafalelwe ke go dira jalo?
“Go ne go ka nna botoka fa batsadi ba me ba ne ba ka ntlhomamisetsa gore fa ba ne ba le kana ka nna le bone ba ne ba botsa dipotso tseo e bile ga ba gakgamadiwe ke go bo ke di botsa.”—Lisette, France.
O ka dira jang gore ngwana wa gago a bue le wena a phuthologile ka tlhakanelodikobo?
“Mmè o ne a tle a mpotse dipotso ka tlhakanelodikobo—mme a dira jalo a ole makgwafo. Ke tsaya gore go botlhokwa go dira jalo gore ngwana a se ka a ikutlwa e kete o a latofadiwa.”—Gerald, France.
O buisa ngwana wa gago jang fa o tlotla le ene ka tlhakanelodikobo? A o tlhoka go dira diphetogo dingwe?


text:
Noka ya Lepashe
Noka ya Lepashe ke tlholego ya motlhala wa metsi mo Botswana. E tlhakanetse leina le motsana wa Lepashe, o mo one noka e fetlang ka one. Noka ya Lephashe e tshelegela kwa Sua Pan.[1] Go nale mmu o o botlhokwa wa makgaripana go bapa le noka ya Lepashe.[2]
o ka tsibogela[baakanya | edit source]
- Lefelo la Makgadikgadi
Dipadi tse dingwe.[baakanya | edit source]
- Lephata la tshekatsheko ya lefatshe mo Botswana, kgaolo ya ntlha, published by Federation of Malaya
- C. Michael Hogan (2008) Makgadikgadi , The Megalithic Portal, ed.
A. Burnham [1]


text:
Motsana wa Lerala
Lerala ke motse o o mo kgaolong ya legare mo Botswana. Motsana o o dikhilomethara tse di masome a mararo go tsweng kwa nokeng ya Limpopo gape le molelwane wa Zimbabwe gape o ka nna dikhilomethara tse di masome a boferabongwe mo botlhaba jwa motse wa Palapye. Palo ya batho ba Lerala e ne e le 5,747 palo bathong ya ngwaga wa 2001.[1]
Kompone ya kwa lefatsheng la Australia e e bidiwang, DiamonEx Limited, e akanya go bula moepo wa diteemane mo dikhilomethareng tse di lesome le botlhano mo bokone0bophirima jwa motsana wa Lerala. Leina la moepo le le itsegeng ka Martins Drift Diamond Project o tla bulwa ka tshimologo ya ngwaga wa 2008 gape o bo o tlhapa babereki ba le makgolo a mabedi le masome a mararo go ya kwa makgolong a mabedi le masome a boferabongwe go ntsha selekanyo se se akanyediwang sa Template:Convert/carat ngwaga.[2][3] Mo nakong e e fitlileng kompone e e kopanetsweng ya De Beers gape le puso ya Botswana ba ne ba direla fa gare ga ngwaga wa 1998–2001 moepo wa tshimolodiso wa diteemane gone kwa lefelong leo.[4]
Contents
Setshaba se kutlwelobotlhoko ka 2016[baakanya | edit source]
Mokgatlho wa Royal Family Culture and Charity o abetse banni bangwe ba ba neng ba wetswe ke seru sa dipula tse di ileng tsa senya kwa motseng wa Maunatlala. Moeteledipele wa mokgatlho o, Rre Joseph Thakgathi, a re mokgatlho wa gagwe o itlamile go tswelela o abela malwapa a a tlhokang.A re Keresemose ke letsatsi le malwapa a a tlaa bong a kopane, mme a bone go tshwanetse gore malwapa a a tlhokang le one a nne le dijo le diaparo.Mokgatlho oo, o abetse malwapa a mabedi kwa Maunatlala dijo le diaparo ga mmogo le dingata tse di lesome tsa bojang gore ba kgone ba rulele matlo a bone a a ileng a rutlulolwa ke dipula le diphefo kgwedi e e fetileng.Rre Thakgathi a re ba dirile tiro e ba itebagantse le letshego la tebelopele ya 2016 la tshaba e e kutlwelobotlhoko, e e babalelang. Mokgatlho oo itebagantse gape le go tlhabolola ngwao ka go rotloetsa mmino wa Setswana, le poko.
Fa a tswa la gagwe, monni wa motse o, Mme Salome Lesole, yo le ene a nnileng le seabe mo go abeleng malwapa ao, o rotloeditse banni ba Maunatlala go nna le pelotlhomogi mo batlhoking. A re kutlwelobotlhoko e e tshwanetse go supiwa ke bone pele, e seng batho ba ba tswang kwa ntle. A re puso e sa ntse e le mo lesekereng la tlhaelo ya madi mme a kopa banni ba motse o go thusa go agela batlhoki.Kgosi wa motse oo, Kgosi Phopho Mapena, le ene o lebogetse mokgatlho oo ka go thusa malwapa ao ka dijo le diaparo. A re go a lebosega go bona banana ba tswa kgakala batla go supa kutlwelobotlhoko mo banning ba Maunatlala, bogolo jang ba ba ileng ba amiwa ke dibetso tsa tlholego
Batswapong ba ipelela letsatsi la ngwao[baakanya | edit source]
Ka Matlhatso, Batswapong ba ne ba tshologetse kwa motseng wa Sefhare go ipelela ngwao ya bone.Letsatsi leo, le le le tshwarwang ngwaga le ngwaga, le ne le eteletswe pele ke mokgatlho wa Lentswe la Batswapong, o o itebagantseng le go rotloetsa ngwao le puo ya Setswapong.Fa a buisa Batswapong ka letsatsi leo, tona wa dipagamo le ditlhaeletsano, Rre Frank Ramsden a re go botlhokwa gore merafe e ipelele dingwao tsa yone.A re le fa ditso tsa merafe bontsi di kwadilwe, go botlhokwa go ipelela ngwao go ruta dikokomane le go di tsweledisa.A re merafe ya lefatshe leno e tshwanetse go itumelela popagano ka gore mo mafatsheng a mangwe semorafe ke sone se se tlang pele mme se tsale dikhuduego le dintwa.Tona Ramsden a re mo lefatsheng leno, le fa merafe e farologana ga go paledise gore merafe e kopane ka mekgwa epe.O akgotswe morafe wa Batswapong, a re se ba se dirang ke sone se puso e se rotloetsang gore morafe mongwe le mongwe o tshegetse ngwao le teme ya one, a re ke sone se puso e ileng ya tlhoma lephata la banana, metshameko le ngwao.
Rre Ramsden a re go a itumedisa go bona merafe e e farologaneng e eme ka dinao go supa le go akola se ba leng sone, a re letsatsi le le lone le supa ka fa morafe wa Batswapong o ratang e bile o ipelela se o leng sone.A re kgaolo ya Tswapong ke nngwe ya mafelo a a humileng tlholego jaaka mantswe a a nang le metswedi ya metsi a monate jaaka Sefhare, Goo-Moremi le Borotsi, a tlatsa ka gore Tswapong ke lefelo le lentle le le kgatlhisang ka mantswe a lone.Fa a tswa la gagwe, moemedi wa kgaolo ya Letswapo kwa ntlong ya dikgosi, Kgosi Sello Moroka o akgoletse lekgotla la Lentswe la Batswapong go kopanya morafe wa Batswapong.A re se se supa fa Batswapong ba itemogile bogolo jang ka ngwao ya bone.Le fa go ntse jalo a re ngwao e a fetoga, e amiwe ke ditlhabololo mme a kopa Batswapong go tswelela ba tshwere ngwao ya bone gore e se ka ya ba latlhegela.A re ngwao ke yone e kgaphang batho mo ditseleng tse di sa siamang, mme fa morafe o sa ntse o tshwere ngwao, o ka tila go tsena mo ditseleng tse di sa siamang.
Kgosi ya motse wa Sefhare, Kgosi Oteng Suping, o ne a tlhalosetsa morafe ka botshelo jwa Batswapong, a re Batswapong ba tswa kgakala e le balemi bogolo jang ka dipula di ne di na thata.O tlhalositse gape ka dijo tse di neng di jewa jaaka bogobe jwa lerotse, le diletso tse di neng di letswa ka nako eo.Letsatsi le le ne le ketekiwa ka dipina le maboko, mmogo le go etela mengwe ya metswedi e nnang e ela metsi.
Banana ba Tswapong ba amogela mogopolo[baakanya | edit source]
Banana ba Tswapong Bokone ba amogetse mogopolo wa gore go okediwe dingwaga tsa banana go tswa mo go masome mabedi le boferabongwe go ya kwa go masome mararo le botlhano.Ba akgotse mopalamente wa Tswapong Bokone Rre Prince Maele, mo diphuthegong tsa kgotla kwa metseng ya Lerala, Ratholo, Majwaneng le Manaledi, ba re dingwaga tse masome mabedi le boferabongwe di dinnye e bile di goroga ka nako e ba sa ntseng ba ise ba tlhaloganye dilo ka bontsi.Ba re ba ntse ba sa kgone go inaakanya le mananeo a puso a tshwana le la madi a banana a ba thusiwang ka one go ipulela dikgwebo.Bontsi jwa banana ba tlhalositse fa dikopo tsa bone di sa kgona go atlega ka ntlha ya dingwaga, ba re ba tsile go ititaya ka thupana gore ba kgone go akola lenaneo le.Fa mopalamente Rre Prince Maele a ba baya pele tse di builweng kwa palamenteng e e fetileng, o ne a ba tlhalosetsa gore molao o o iteetswe legofi ke palamente, a re e bile o tlaa bewa monwana ka kgwedi ya Phukwi.A re banana ka bontsi mo kgaolong ya gagwe ba ntse ba lela ka kgang e, ya gore dingwaga di okediwe gore ba kgone go akola lenaneo la madi a banana.
Le fa go ntse jalo, a re o sa ntse a tshwenyega ka banana ba kgaolo ya Tswapong bokone ka gore ba maoto a tshupa go tsenya dikopo go ipulela dikgwebo tse di tlaa ba thusang go itlhamela ditiro go inamola lehuma.O kopile batsadi go mo thusa seemo se ka go bua le banana kwa malwapeng, a re go a swabisa go bona banana ba ba ka bong ba tsholetsa kgaolo e, e le bone ba ba nnang fela mo bojalweng le mo borukutlhing. Rre Maele o kgothaditse banana go bula dikgwebo gongwe le gongwe kwa Tswapong, a re ba se ka ba ikganelela fela mo metseng e ba tlholegang mo go yone, a re ke gone mo go dirang gore dikopo tsa bone di se ka tsa atlega ka gore bontsi jwa bone ba batla go dira dikgwebo tse di tshwanang mo lefelong le le lengwe.Le fa banana bangwe ba ne ba kopa gore madi a ba thusiwang ka one a P100 000 a okediwe, Rre Maele a re go thata gore madi a okediwe ntswa banana ba sa ntse ba sa kgatlhegele go a tsaya.Le fa go ntse jalo, Rre Maele o lebogetse banana ba ba kgonneng go ipulela dikgwebo ka madi a banana go tshwara ka thata gore dikgwebo tsa bone di se ka tsa phuphama.O ba kopile go thusa ba bangwe ba ba sa ntseng ba palelwa ke go tlatsa difomo gore le bone ba kgone ba ipulele dikgwebo tse di tlaa thusang go tlhabolola kgaolo ya Tswapong bokone.
Dikgoge tsa kwa ntle[baakanya | edit source]
Botswana Bobonong Selebe Phikwe
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145441/http://www.cso.gov.bw/html/census/dist50.html. Retrieved 2008-01-20.
- ↑ "Diamonex Limited Acquires Kimberlite Pipes In USA". ABN Newswire. http://www.abnnewswire.net/press/en/44155/DIAMONEX-LIMITED.html. Retrieved 2008-01-20.
- ↑ Modikwa, Onalenna (2006-05-22). "Production To Begin On Martins Drift Next Year". Mmegi Business Week. http://www.mmegi.bw/2006/May/Monday22/236196382442.html. Retrieved 2008-01-21.
- ↑ "Lerala mine closes". Botswana Press Agency (BOPA). http://www.gov.bw/cgi-bin/news.cgi?d=20011210&i=Lerala_mine_closes. Retrieved 2008-01-20. Template:Dead link
Template:Botswana largest cities
Coordinates: 22°46′49″S 27°46′37″E / 22.78028°S 27.77694°E


text:
Malebogo Marumoagae
(This page's format needs to be reviewed. You can help by editing it.)Template:Infobox pageant titleholder
Miss World 2007 beauty o tla bo o thwaretswe kwa China mme mafatshe a a tlabong a tseneletse dikgaisanyo tse a tsweletse ka go tlhopha baemedi ba ba tla bona ba emetse mafatshe ka go farologana . Gompieno,lefatshe la Botswana, go tsweng ntheng ya Afrika mo Borwa, ba kgonne go tlhopha moemedi wa bone go ya dikgaisanong tsa Miss World 2007. Malebogo Marumoagae o kgonne go fenya dikgaisanyo tsa bo Mmampudi jwa Mma Botswana jwa ngwaga wa 2006. O ne a kgatlhisa baathudi ka go araba dipotso tshotlhe tse a neg a di botswa le jone bontle jwa gagwe o kare naledi ya masa kwa makgaola kganyeng, o ne a tla a apesiwa korone ya Gautla e phatsima go tsweng kwa baathuding.
Malebogo Marumoagae o tshotswe ka (ngwaga wa 1983). Ke lekgarebe la maratagolejwa le le atlogileng monyo la boleng jo bo kwa godimo mo go bakileng gore a emele lefatshe la Botswana kwa kgaisanyong ya mmabontle wa mafatshe mafatshe ka ngwaga wa "2007", e e tumileng ka leina la Miss World 2007 kwa lefatsheng la China.Malebogo o goletse kwa motseng o o kwa bokone go bapa le toropo ya Francistown yo o bitswang Tonota,o selekanyo sa dikhilomethara tse di masome a mararo go tsweng toropong ya Francistown.
Le fa ditlhabololo di ntse di tsweletse, Tonota o ntse o tshwareletse mo ngwaong ya one.Malebogo o ne a fenya bomampudi jwa lekgarejwana le le gaisitseng botlhe mo Botswana morago ga go aloga mo dithutong tsa gagwe kwa Mmadikolo ka dithuto tsa gagwe tsa BS mo Economics le Population studies, o santse a kile a bereka e le morutabana wa nakwanwa,mme ebile gape a fiwa tiro ya go batlisisa mo lephateng la local economic policy institute.Morago ga go fetsa tiro ya gagwe e le Mma Botswana,o batla go tsweledisa dithuto tsa gagwe go nna Mmankge wa dithuto tsa (Botsogo) le Itsholelo.
Miss World 2007 beauty o tla bo o thwaretswe kwa China mme mafatshe a a tlabong a tseneletse dikgaisanyo tse a tsweletse ka go tlhopha baemedi ba ba tla bona ba emetse mafatshe ka go farologana . Gompieno,lefatshe la Botswana, go tsweng ntheng ya Afrika mo Borwa, ba kgonne go tlhopha moemedi wa bone go ya dikgaisanong tsa Miss World 2007. Malebogo Marumoagae o kgonne go fenya dikgaisanyo tsa bo Mmampudi jwa Mma Botswana jwa ngwaga wa 2006. O ne a kgatlhisa baathudi ka go araba dipotso tshotlhe tse a neg a di botswa le jone bontle jwa gagwe o kare naledi ya masa kwa makgaola kganyeng, o ne a tla a apesiwa korone ya Gautla e phatsima go tsweng kwa baathuding.
Malebogo Marumoagae o tshotswe ka (ngwaga wa 1983). Ke lekgarebe la maratagolejwa le le atlogileng monyo la boleng jo bo kwa godimo mo go bakileng gore a emele lefatshe la Botswana kwa kgaisanyong ya mmabontle wa mafatshe mafatshe ka ngwaga wa "2007", e e tumileng ka leina la Miss World 2007 kwa lefatsheng la China.Malebogo o goletse kwa motseng o o kwa bokone go bapa le toropo ya Francistown yo o bitswang Tonota,o selekanyo sa dikhilomethara tse di masome a mararo go tsweng toropong ya Francistown.
Le fa ditlhabololo di ntse di tsweletse, Tonota o ntse o tshwareletse mo ngwaong ya one.Malebogo o ne a fenya bomampudi jwa lekgarejwana le le gaisitseng botlhe mo Botswana morago ga go aloga mo dithutong tsa gagwe kwa Mmadikolo ka dithuto tsa gagwe tsa BS mo Economics le Population studies, o santse a kile a bereka e le morutabana wa nakwanwa,mme ebile gape a fiwa tiro ya go batlisisa mo lephateng la local economic policy institute.Morago ga go fetsa tiro ya gagwe e le Mma Botswana,o batla go tsweledisa dithuto tsa gagwe go nna Mmankge wa dithuto tsa (Botsogo) le Itsholelo.
This is an excerpt from the article Malebogo Marumoagae from the Wikipedia free encyclopedia. A list of authors is available at Wikipedia.
Other languages


text:
Kgomo ya Tswana
Kgomo ya swana ke kgomo ya nama e e tlholegang mo Botswana.ke mofuta wa Sanga o o tshwanang le Borotse le Tuli, e ntsho ka mmala kgotsa mebala e e farologaneng: ka tlwaelo e bohibidu jo bo tseneletseng, gape ga se gantsi e nna ntsho mo go tseneletseng mofuta wa tleng o ka fitlhelwa gape kwa Afrika Borwa. diphologolo tsa mofuta o di tlwaetse go nna mo mogotleng, tikologo e e omeletseng le bokgoni
Jo bogolo jwa dikgofa le mogote Maina a mangwe a a tlwaelesegileng mo gae ke ;Bechuana,Sechuana,Setswana,Batawana,Mangwato,Sengologa le Seshaga.
Jo bogolo jwa dikgofa le mogote Maina a mangwe a a tlwaelesegileng mo gae ke ;Bechuana,Sechuana,Setswana,Batawana,Mangwato,Sengologa le Seshaga.
This is an excerpt from the article Kgomo ya Tswana from the Wikipedia free encyclopedia. A list of authors is available at Wikipedia.
Other languages


text:
Ke Mang Tota yo o Laolang Lefatshe?
A o akanya gore ke . . .
Modimo?
batho?
mongwe o sele?
SE BAEBELE E SE RUTANG
“Yo o Bosula o laola lefatshe lotlhe.”—1 Johane 5:19.
“Morwa Modimo o ne a tla . . . go senya ditiro tsa ga diabolo.”—1 Johane 3:8, New Century Version.
KAFA SEO SE KA RE SOLEGELANG MOLEMO KA GONE
Re bona tlhaloso e e utlwalang ya go bo lefatshe le na le mathata.—Tshenolo 12:12.
Re nna le lebaka la go dumela gore lefatshe la rona le tla fetoga go nna le le botoka.—1 Johane 2:17.
A TOTA RE KA DUMELA SE BAEBELE E SE RUTANG?
Ee, ka ntlha ya mabaka a ka nna mararo:
Bolaodi jwa ga Satane bo tla fedisiwa. Jehofa o ikemiseditse go fedisa taolo ya ga Satane mo bathong. O solofetsa gore o tla ‘nyeletsa Diabolo,’ le go dirolola tshenyo yotlhe e Satane a e bakileng.—Bahebera 2:14, Thanolo ya Lefatshe le Lesha.
Modimo o tlhophile Jesu Keresete gore a buse lefatshe. Jesu ga a tshwane gotlhelele le mmusi wa lefatshe leno, yo o setlhogo le yo o pelotshetlha. Modimo o solofetsa jaana malebana le bolaodi jwa ga Jesu: “O tla utlwela motho wa maemo a a kwa tlase le yo o humanegileng botlhoko . . . O tla golola moya wa bone mo kgatelelong le mo tshiamololong.”—Pesalema 72:13, 14.
Modimo ga a ka ke a aka. Baebele e bua jaana ka tlhamalalo: ‘Ga go kgonege gore Modimo a ake.’ (Bahebera 6:18) Fa Jehofa a solofetsa go dira sengwe, go tshwana fela le fa a setse a se dirile! (Isaia 55:10, 11) “Mmusi wa lefatshe leno o tla latlhelwa kwa ntle.”—Johane 12:31.
SE O KA AKANYANG KA SONE
Lefatshe le tla nna jang fa mmusi wa lone a sena go tlosiwa?
Baebele e araba potso eo mo go PESALEMA 37:10, 11 le mo go TSHENOLO 21:3, 4.


text:
Thuto 17
Balebedi ba ba Etang ba re Thusa Jang?
Gantsi mo Dikwalong Tsa Bokeresete Tsa Segerika go umakiwa Barenabase le moaposetoloi Paulo. Banna bano e ne e le balebedi ba ba etang, ba etela diphuthego tsa bogologolo. Goreng? Ba ne ba tshwenyegile thata ka boemo jwa semoya jwa bakaulengwe ba bone. Paulo o ne a re o batla go ‘boa mme a etele bakaulengwe,’ go bona gore ba ntse ba tsoga jang. O ne a ikemiseditse go tsamaya dikilometara di le makgolokgolo gore a ye go ba nonotsha. (Ditiro 15:36) Le gompieno balebedi ba ba etang ba na le boikutlo jo bo tshwanang.
Ba tla go re kgothatsa. Molebedi wa potologo o etela diphuthego di ka nna 20 kgotsa go feta, a fetsa beke mo go nngwe le nngwe ya tsone, gabedi mo ngwageng. Gangwe mo ngwageng molebedi wa kgaolo o etela dipotologo di ka nna 10 kgotsa go feta, a etela diphuthego e bile e le modulasetulo wa kopano ya potologo. Re solegelwa molemo ke maitemogelo a banna bano le basadi ba bone, fa e le gore ba nyetse. Ba leka ka natla go itse mongwe le mongwe wa rona, bagolo le basha, mme ba itumelela go tsamaya le rona mo bodireding jwa tshimo le kwa bathong ba re ithutang Baebele le bone. Balebedi bano ba ba etang ba tsamaya le bagolwane go dira maeto a bodisa, mme gape ba re nonotsha ka dipuo tse ba di neelang kwa dipokanong le kwa dikopanong.—Ditiro 15:35.
Ba bontsha go kgatlhegela botlhe. Balebedi ba ba etang ba kgatlhegela thata boemo jwa semoya jwa diphuthego tse ba di etelang. Ba kopana le bagolwane le batlhanka ba bodiredi go sekaseka se se fitlheletsweng mo phuthegong, le go ba naya dikgakololo tse di tlhokegang tsa kafa ba ka diragatsang maikarabelo a bone ka gone. Ba thusa babulatsela gore ba kgone go atlega mo tirong ya bone, mme gape ba itumelela go itse batho ba ba sa tswang go kopanela le phuthego le go utlwa gore ba ntse ba gatela pele jang semoyeng. Mongwe le mongwe wa bakaulengwe bano o ithaopa ka go rata gore e nne ‘modirimmogo gore re solegelwe molemo.’ (2 Bakorintha 8:23) Re tshwanetse go etsa tumelo ya bone le boineelo jwa bone mo Modimong.—Bahebera 13:7.
Ke ka ntlha yang fa balebedi ba ba etang ba etela diphuthego?
Re ka solegelwa molemo jang ke maeto a bone?


text:
Thuto 10
Kobamelo ya Lelapa ke Eng?
Go tswa bogologolo Jehofa a ntse a batla gore lelapa le iphe nako ya go nna mmogo go inonotsha le go nonotsha kamano ya lone le ene. (Duteronome 6:6, 7) Ke sone se Basupi ba ga Jehofa ba iphang nako ya go nna mmogo beke le beke mme ba tshware kobamelo ya lelapa—ba tlotla ba iketlile ka dikgang tsa semoya tse di tla ba nonotshang. Le fa o nna o le nosi, o ka dirisa tshono eo go ipha nako le Modimo, gongwe ka go tlhopha sengwe se o ka se dirang go go thusa go ithuta Baebele.
Ke nako ya go atamalana le Jehofa. “Atamelang Modimo, mme o tla lo atamela.” (Jakobe 4:8) Fa re ntse re ithuta mo go oketsegileng ka botho le ditiro tsa ga Jehofa mo Lefokong la gagwe, re kgona go mo itse botoka. Tsela e e motlhofo ya go simolola kobamelo ya lelapa ke ka go dirisa bontlhanngwe jwa nako ya lona lo balela Baebele kwa godimo, gongwe lo dirisa thulaganyo ya beke le beke ya Sekolo sa Bodiredi sa Puso ya Modimo. Mongwe le mongwe mo lelapeng a ka abelwa karolo e e rileng ya mmalo, go tswa foo botlhe mo lelapeng ba ka tlotla ka se ba se ithutileng mo Dikwalong.
Ke nako ya gore maloko a lelapa a atamalane. Tsela e banna le basadi, batsadi le bana ba ratanang ka yone, e a nonofa fa ba ithuta Baebele mmogo e le lelapa. E tshwanetse go nna nako e e itumedisang, e go renang kagiso, e mongwe le mongwe mo lelapeng a itumelelang go nna teng mo go yone. Batsadi ba ka tlhopha ditlhogo tse ba ka tlotlang ka tsone, gongwe ba dirisa dikarolo dingwe tsa makasine wa Tora ya Tebelo le Tsogang! go ikaegile ka dingwaga tsa bana ba bone. Lo ka nna lwa tlotla ka bothata jo bana ba ileng ba lebana le jone kwa sekolong le gore ba ka bo fenya jang. Gongwe lo ka opela dipina tse di tla opelwang kwa dipokanong mme morago ga kobamelo ya lelapa lo itumelele dijonyana tse di motlhofo.
Nako eno e e kgethegileng e lelapa le e dirisang beke le beke go obamela Jehofa mmogo, e tla thusa botlhe go itumelela go ithuta Lefoko la Modimo, mme Jehofa o tla segofatsa maiteko a lona fela thata.—Pesalema 1:1-3.
Ke ka ntlha yang fa re ipha nako ya go nna le kobamelo ya lelapa?
Batsadi ba ka dira jang gore tiragalo eno e nne e botlhe mo lelapeng ba e itumelelang?


text:
Baebele ya Reng ka Ista?
Karabo ya Baebele
Moletlo wa Ista ga o a theiwa mo Baebeleng. Mme gone, fa o batlisisa gore o simologile kae, o tla bona bokao jwa mmatota jwa one—ke ngwao e e theilweng mo meetlong ya bogologolo ya tsalo. Sekaseka dintlha tse di latelang.
Leina: Buka ya Encyclopædia Britannica ya re: “
Ga go tlhomamisiwe gore tota leina la Seesemane, Easter, le tswa kae; moruti wa Ba-Anglo-Saxon e bong Venerable Bede wa lekgolo la bo8 la dingwaga, o ne a le tsaya mo modimong wa sesadi wa dikgakologo wa Ba-Anglo-Saxon yo o bidiwang Eostre.” Dibuka tse dingwe di le amanya le Astarte, modimo wa sesadi wa tsalo wa Bafonekia yo o nang le maemo a a lekanang le a ga Ishtar, modimo wa Bababelona.
Bommutla: Bommutla bano ba ba tshwantshetsang tsalo, “
ba simologile kwa meletlong ya bogologolo e bile ba dirisiwa go tshwantshetsa meletlo ya dikgakologo ya boheitane ya kwa Yuropa le kwa Botlhabagare.”
—Encyclopædia Britannica.
Mae: Go ya ka Funk & Wagnalls Standard Dictionary of Folklore, Mythology and Legend, go batla mae a Ista mo go ka tswang go simolotswe ka ntlha ya bommutla ba Ista, “
ga se selo se se sa reng sepe mme ke letshwao la moetlo wa tsalo.” Batho ba ditso tse dingwe ba dumela gore mae a a kgabisitsweng a Ista “
a ka tlisetsa batho boitumelo, masego, botsogo jo bo molemo le tshireletso ka kgakgamatso.”—Traditional Festivals.
Diaparo tse disha tsa Ista: “
Fa motho a ne a dumedisa modimo wa sesadi wa Dikgakologo wa Ba-Scandinavia kgotsa Eastre, a sa apara diaparo tse disha, go ne go tsewa e le go tlhoka maitseo e bile a ka se bone masego.”—The Giant Book of Superstitions.
Ditirelo tsa fa letsatsi le tlhaba: Ditirelo tseno di ne di amanngwa le meetlo ya bogologolo ya batho ba ba obamelang letsatsi “
e e neng e dirwa ka dikgakologo ka nako ya fa bosigo le motshegare di lekana ka boleele gore ba amogele letsatsi le maatla a lone a go tlisa botshelo jo bosha mo dilong tsotlhe tse di tlhogang.”—Celebrations—The Complete Book of American Holidays.
The American Book of Days e tlhalosa sentle gore Ista e simologile kae: “
Ga go pelaelo gore fa Kereke e simologa, e ne ya amogela dingwao tsa boheitane tsa bogologolo mme ya di tsenya mo Bokereseteng.”
Baebele e kgala go obamela Modimo re dirisa dingwao kgotsa meetlo e e sa mo itumediseng. (Mareko 7:6-8) Bakorintha wa bobedi kgaolo 6:17 ya re: “‘
Lo itomolole,’ go bua Jehofa, ‘mme lo tlogele go ama selo se se seng phepa.’” Ista ke moletlo wa boheitane mme batho ba ba batlang go itumedisa Modimo ga ba e keteke.


text:
BASHA BA BOTSA JAANA
Nka Dirang Fa ke Na le Bothata Jwa Botsogo?—Karolo 1
A o itse mosha mongwe yo o nang le bothata jo bo masisi jwa botsogo? A wena o na le bolwetse kgotsa bogole bongwe jo bo go itsang go dira dilo tse dithaka tsa gago di di dirang?
Fa go le jalo, ke ga tlholego fela gore ka dinako dingwe o kgobege marapo. Le fa go ntse jalo, Baebele e na le dintlha tse pedi tse di gomotsang.
Mmopi wa gago, Jehofa Modimo, o itse boemo jwa gago. Mo godimo ga moo, ‘o a go kgathalela.’—1 Petere 5:7.
Boikaelelo jwa ga Jehofa Modimo ke go fodisa malwetse otlhe! O ka bala ka seno mo Baebeleng mo go Isaia 33:24 le Tshenolo 21:1-4.
Basha ba le bantsi ba ba lebanang le dikgwetlho tsa mathata a botsogo ba ne ba nonotshiwa ke go nna le tumelo mo Modimong le mo ditsholofetsong tsa gagwe. Ela tlhoko dikao tseno tse nnè.
YEIMY
Fa ke ne ke na le dingwaga di le 11, ke ne ka tshwanelwa ke go tsamaya ka setulo sa maotwana. Ke palelwa ke go dira ditiro tse di sa reng sepe jaaka go tsholetsa dilo tse di motlhofo.
Fa ke na le dingwaga di le tlhano, go ne ga fitlhelwa gore ke na le bolwetse jwa go koafala mesifa (muscular dystrophy), bolwetse jo bo etegelang jo bo dirang gore ke se ka ka kgona go dira dilo dingwe. Ka dinako tse dingwe ke kgobega marapo ka gonne ke sa kgone go dira dilo tse dithaka tsa me di di dirang. Mme gone, batsadi ba me le ba bangwe mo phuthegong ba nthusa ka dilo tse ke tshwanetseng go di dira, ba a nkgothatsa le go nnonotsha semoyeng. Ke modiredi wa nako e e tletseng e bile gangwe le gape Bakeresete ka nna ba tsamaya le nna fa ke tshwarela batho ba ba kgatlhegang dithuto tsa Baebele.
Jesu o ne a re letsatsi lengwe le lengwe le na le ditlhobaelo tsa lone. (Mathaio 6:34) Ka jalo, ke leka go se tshwenyege ka letsatsi la ka moso le go itlhomela mekgele e nka e fitlhelelang. Ke lebile pele kwa lefatsheng le lesha la Modimo kwa ke tla nnang le “botshelo jwa mmatota” gone ke se na bolwetse jono jo bo koafatsang.—1 Timotheo 6:19.
Se o ka akanyang ka sone: Yeimy o go fitlhela go thusa go ‘itlhomela mekgele e a ka e fitlhelelang.’ O ka dira jang se se tshwanang?—1 Bakorintha 9:26.
MATTEO
Mokwatla wa me o ne wa simolola go nna botlhoko fa ke na le dingwaga di le thataro, mme kwa tshimologong dingaka di ne tsa re ke ditlhabi tsa go gola. Le fa go ntse jalo, morago ga ngwaga ba ne ba lemoga gore ke na le tlhagala mo mokokotlong.
Ke ne ka ariwa mme ngaka e ne ya kgona go tlosa mo e ka nnang halofo ya tlhagala eo fela. Mme—mo dikgweding di le pedi fela—e ne e godile e bile e boetse mo seemong se e neng e le mo go sone kwa tshimologong! Fa e sa le ka nako eo, ke ile ka nna ka tlhatlhobiwa gantsi, ka alafiwa gantsi ka bo ka kgobega marapo gantsi.
Ka dinako dingwe, tlhagala eno e mpakela ditlhabi tse e keteng ke tlhabiwa ka thipa mo mmeleng otlhe, segolobogolo mo mokwatleng le mo sehubeng. Go ntse go le jalo, ke leka gore ke se ka ka tlalelwa ka ntlha ya seemo se ke leng mo go sone. Ke ikgopotsa gore batho ba bangwe le bone ba ile ba itshokela dilo tse di utlwisang botlhoko mme ba ile ba nna le boikutlo jo bo siameng. Sengwe se se nthusang thata gore ke nne ke na le boikutlo jo bo siameng ke go nna le tsholofelo ya gore letsatsi lengwe Jehofa Modimo o tla diragatsa tsholofetso ya gagwe ya go fedisa pogo yotlhe.—Tshenolo 21:4.
Se o ka akanyang ka sone: Go akanya ka tsholofetso ya Modimo ya go fedisa pogo go ka go thusa jang gore o itshoke, fela jaaka go ile ga thusa Matteo?—Isaia 65:17.
BRUNA
E re ka ke sa lebege ke le motho yo o lwalang, batho bangwe ba ka akanya gore ke setshwakga. Mme gone ga ke kgone go dira sepe, tota le ditiro tsa mo lelapeng, go ithuta kgotsa le e leng go tswa mo bolaong.
Fa ke ne ke le dingwaga di le 16, go ne ga lemogiwa gore ke na le bolwetse jo bo neng bo etegela jwa go omelela dithishu tsa boboko (multiple sclerosis) mme bo ne bo dira gore ke se tlhole ke kgona go bereka le go dira ditiro tsa Bokeresete ka tsela e ke neng nka rata ka yone. Gangwe le gape ke ne ke bala 1 Petere 5:7, e e reng: ‘Latlhela tlhobaelo yotlhe ya gago mo Modimong, ka gonne o a go kgathalela.’ Ke kgothadiwa ke go itse gore Jehofa o kgathalela mongwe le mongwe wa rona. Seno se sa ntse se nkgothatsa le gompieno.
Se o ka akanyang ka sone: O ka solegelwa molemo jang ke go latlhela ditlhobaelo tsa gago mo go Jehofa fela jaaka Bruna a dira?—Pesalema 55:22.
ANDRÉ
Batho bangwe ba dirisana le nna jaaka e kete ke ngwana wa dingwaga di le 10. Le gale ga ke ba tshwaye phoso; ke lebega jalo.
Fa ke na le dingwaga di le pedi, go ne ga lemogiwa gore ke na le mofuta mongwe o o sa tlwaelegang wa kankere e e neng ya simolola mo monyetsaneng mme ya ya kwa bobokong. Dingaka di ne tsa kgona go laola bolwetse jono, mme kalafi e ba neng ba mpha yone e ne ya ama tsela e ke golang ka yone. Gompieno ke boleele jwa dimetara di le 1,37 fela. Batho ba bantsi ba akanya gore ke a aka fa ke ba raya ke re ke na le dingwaga di le 18!
Mo phuthegong ya Bokeresete, batho ba dirisana le nna ka tlotlo. Ga ba dire metlae ya bongwana le nna, jaaka bana ba ke neng ke tsena le bone sekolo ba ne ba dira. Ke leka go nna le boikutlo jo bo siameng ka boemo jwa me. Tota ke ne ka diragalelwa ke selo se se molemo go gaisa sepe fela se se ka diragalelang motho—ke ne ka itse Jehofa! Le fa e le eng fela se ke tshwanelwang ke go se itshokela, ke a itse gore Jehofa o tla ntlhokomela ka dinako tsotlhe. Go akanya ka lefatshe le lentle le lesha le Jehofa Modimo a le solofeditseng go nthusa gore ke tswelele ke na le boikutlo jo bo siameng.—Isaia 33:24.
Se o ka akanyang ka sone: Fela jaaka André a tlhalosa, ke eng fa go itse Jehofa e le “selo se se molemo go gaisa sepe fela se se ka diragalelang motho”?—Johane 17:3.


text:
Ke Bomang ba Maina a Bone a Kwadilweng mo “Bukeng ya Botshelo”?
Karabo ya Baebele
‘Buka ya botshelo,’ e gape e bidiwang “lokwalo lwa momeno lwa botshelo” kgotsa “buka ya kgakologelo,” e na le maina a batho ba ba nang le tsholofelo ya go amogela mpho ya botshelo jo bo sa khutleng. (Tshenolo 3:5; 20:12; Malaki 3:16) Modimo o tlhopha maina ao a lebile tsela e motho a mo ikobelang ka boikanyegi ka yone.—Johane 3:16; 1 Johane 5:3.
Modimo o bolokile leina la mongwe le mongwe wa batlhanka ba gagwe ba ba ikanyegang mo mogopolong wa gagwe, jaaka e kete o kwadile maina a bone mo bukeng, go tloga ‘fa e sa le lefatshe la batho le thaiwa.’ (Tshenolo 17:8) Go bonala monna yo o ileng a ikanyega e bong Abele, e le motho wa ntlha yo leina la gagwe le neng la kwalwa mo bukeng ya botshelo. (Bahebera 11:4) Le fa go ntse jalo, buka ya botshelo ga se lenaane fela le le sa reng sepe la maina ka gonne e re bontsha gore Jehofa ke Modimo yo o lorato yo o ‘itseng ba e leng ba gagwe.’—2 Timotheo 2:19; 1 Johane 4:8.
A maina a ka phimolwa mo “bukeng ya botshelo”?
Ee. Modimo o ne a bua jaana ka batho ba Iseraele wa bogologolo ba ba neng ba sa mo ikobele: “Le fa e le mang yo o nteofetseng, ke tla mo phimola mo bukeng ya me.” (Ekesodo 32:33) Mme fa re ikanyega, re tla nnela ruri mo ‘lokwalong lwa momeno lwa botshelo.’—Tshenolo 20:12.


text:
ads Malawi, Courses for unemployed
Batho ba batlang go trina machine ya di mine bakatla rabathusa go re bakere bophelo bobo botoka ba kgona gokereya mebereko o o kakgonang go fetola maphelo a rona maroko [...]MWK 2,000 | Private | Supply
Batho ba batlang go trina machine ya di mine bakatla rabathusa go re bakere bophelo bobo botoka ba kgona gokereya mebereko o o kakgonang go fetola maphelo a rona maroko [...]MWK 1,500 | Private | Supply
Most Popular Searches
- malawi Malawi
- multiskills Malawi
- cources Malawi
- rustenburg Malawi
- investigation Malawi
- india Malawi
- mining Malawi
- local Malawi
- ads malawi Malawi
- mobile version Malawi
- services Malawi
- machine Malawi
- training Malawi
- rustenberg Malawi
- truck Malawi
- hudson Malawi
- afribaba Malawi
- maker Malawi
- boiler Malawi
- smitslaan Malawi
- mobile malawi Malawi
- classifieds Malawi
- machines Malawi
- courses Malawi


text:
Tshotlakako Mo Basading Le Bana
TSHOTLAKAKO Ya Basadi Le Bana Ke Bosatsewe Sentle Jwa E Kanna Batho Bangwe Ba Senna Month Bathong Ba Bangwe E Tshwana Le Ba Bomme Le Bana. Tshotlo E Ka Mekgwa E Mentsi Ka Tshotlo E Le Gape Go Sa Tseye Motho Yo Mongwe Sentle E Kanna Gona Goya Ka Gore E Be E Se Wa Kemo E E Tshwanang Le Ya Gago Sekai. Monna Mo Mosading. Tshotlakako E E Kanna Ka Mokgwa Wa Maikutlo, Semoya Kgotsa Gona Ka Mo Nameng (Physical). E Ngwe Ya Tsona E Tsenya Tshotlakako ya Thobalano Mo Go Botlhe.
This is an excerpt from the article Tshotlakako Mo Basading Le Bana from the Wikipedia free encyclopedia. A list of authors is available at Wikipedia.


text:
Moreri 4:1-16
4 Mme ke bone tiro yotlhe ya bonatla le bothakga jotlhe jwa tiro, gore bo raya go gaisana ga mongwe le yo mongwe; seno le sone ke lefela le go kgaratlhela phefo.
5 Sematla se phutha diatla tsa sone mme se ja nama ya sone.
6 Boikhutso jo bo tletseng seatla bo botoka go na le tiro ya bonatla e e tletseng seatla gabedi le go kgaratlhela phefo.
7 Nna ka bonna ke ne ka retologa gore ke tle ke bone lefela kafa tlase ga letsatsi: 8 Go na le a le mongwe fela, mme e seng wa bobedi; e bile ga a na morwa kgotsa morwarraagwe, mme tiro ya gagwe yotlhe ya bonatla ga e na bokhutlo. Gape, matlho a gagwe ga a kgotsofadiwe ke dikhumo: “Mme ke mang yo ke mo direlang ka natla e bile ke dira gore moya wa me o tlhaelwe ke dilo tse di molemo?” Seno le sone ke lefela, e bile ke tiro ya masetlapelo.
9 Ba babedi ba botoka go na le a le mongwe, ka gonne ba na le maduo a a molemo a tiro ya bone ya bonatla. 10 Gonne fa a le mongwe wa bone a ka wa, yo mongwe o ka kgona go tsosa molekane wa gagwe. Mme go tla nna jang fa yo o esi fela a wa mme go se na yo mongwe go mo emisa?
11 Mo godimo ga moo, fa ba babedi ba robala mmogo, ruri ba tla thuthafala; mme a le mongwe fela a ka thuthafala jang? 12 Mme fa mongwe a ka fekeetsa yo mongwe a le nosi, ba le babedi ba ka kgona go emelana le ene. E bile mogala o o menaganeng seraro ga o ka ke wa kgaoganngwa sebedi ka bonako.
13 Ngwana yo o tlhokang mme a le botlhale o botoka go na le kgosi e e tsofetseng mme e le sematla, e e iseng e itse mo go lekaneng gore e ka tlhola e tlhagisiwa. 14 Gonne o dule mo ntlong ya kgolegelo gore a nne kgosi, le mororo mo bogosing jwa yono a ne a tsetswe e le mohumanegi. 15 Ke bone botlhe ba ba tshelang ba ba tsamayatsamayang kafa tlase ga letsatsi, gore go tsamaya jang ka ngwana, yo e leng wa bobedi, yo o emang mo boemong jwa yo mongwe. 16 Batho botlhe ga ba na bokhutlo, botlhe ba a neng a nna gone pele ga bone; e bile batho ga ba kitla ba mo ipelela morago ga moo, gonne seno le sone ke lefela le go kgaratlhela phefo.


text:
Ke Eng Fa lo Sa Dumele go Tshelwa Madi?
Dikgopolo tse di tlwaelegileng tse di seng boammaaruri
Se se seng boammaaruri: Basupi ba ga Jehofa ga ba dumele gore dingaka di ka ba thusa e bile ga ba batle kalafi ya bongaka.
Boammaaruri: Re batlela rona le ba malapa a rona kalafi e e molemo. Fa re lwala, re ya kwa dingakeng tse di kgonang go alafa le go dira dikaro di sa dirise madi. Re anaanela kgatelopele e e dirilweng mo go tsa kalafi. Tota e bile, gone jaanong kalafi e go sa tshelweng madi mo go yone e e filweng balwetse ba Basupi, e dirisiwa go thusa batho botlhe. Mo dinageng tse dintsi, jaanong molwetse mongwe le mongwe a ka itlhophela go tila dikotsi tse di tsamaisanang le go tshelwa madi, tse di jaaka malwetse a a fetisediwang ka madi, go sa dire sentle ga thulaganyo ya mmele ya go lwantsha malwetse le diphoso tse di dirwang ke batho.
Se se seng boammaaruri: Basupi ba ga Jehofa ba dumela gore tumelo e ka fodisa malwetse.
Boammaaruri: Ga re fodise batho ka go ba rapelela.
Se se seng boammaaruri: Go alafiwa kwantle ga go tshelwa madi go ja madi a mantsi.
Boammaaruri: Dikalafi tse go sa tshelweng madi mo go tsone di tlhwatlhwatlase. *
Se se seng boammaaruri: Basupi ba le bantsi go akaretsa le bana ba swa ngwaga le ngwaga ka gonne ba gana go tshelwa madi.
Boammaaruri: Kgang eo ga e boammaaruri gotlhelele. Gangwe le gape dingaka di dira dikaro tse di raraaneng tse di jaaka karo ya pelo, karo ya marapo le go ntsha kgotsa go tsenya dirwe dingwe mo mmeleng wa motho ba sa mo tshele madi. * Gantsi balwetse, go akaretsa le bana, ba ba sa tshelweng madi ba fola fela jaaka ba ba tshelwang madi kgotsa le eleng ka bonako go ba feta. * Tota ga go ope yo o ka tlhomamisang gore molwetse o tla swa ka gonne a ganne go tshelwa madi kgotsa gore o tla tshela ka gonne a dumetse go a tshelwa.
Ke eng fa Basupi ba ga Jehofa ba sa dumele go tshelwa madi?
Kgang eno e amana le tsa bodumedi e seng tsa bongaka. Tesetamente e Kgologolo le e Ntšha di re laela ka tsela e e utlwalang sentle gore re ithibe mo mading. (Genesise 9:4; Lefitiko 17:10; Duteronome 12:23; Ditiro 15:28, 29) Gape, Modimo o tsaya madi a emela botshelo. (Lefitiko 17:14) Ka jalo, re tila go tshelwa madi e se fela ka gonne re ikobela Modimo mme gape e le ka gonne re mo tlotla e re ka e le Moneibotshelo.
Dikgopolo tse di fetogang
Nako nngwe, bontsi jwa ba tsa bongaka ba ne ba tsaya gore go alafa kwantle ga go tshela madi go ka nna kotsi e bile go tshwana le go ipolaya, mme bosheng jaana kgopolo eno e ne ya fetoga. Ka sekai, ka 2004, mo setlhogong se se gatisitsweng mo lokwalopakeng lwa thuto ya tsa kalafi go ne ga twe “bontsi jwa mekgwa e e diretsweng go alafa balwetse ba Basupi ba ga Jehofa e tla dirisiwa go alafa balwetse botlhe mo dingwageng tse di tlang.” * Ka 2010 setlhogo sengwe sa lokwalopaka lwa Heart, Lung and Circulation se ne sa re “‘dikaro tse go sa tshelweng madi mo go tsone’ ga di a tshwanela go dirwa JW [Jehovah’s Witnesses (Basupi ba ga Jehofa)] fela mme di tshwanetse go dirwa mo maemong otlhe.”
Gone jaanong dingaka di le diketekete mo lefatsheng lotlhe di dirisa mekgwa e e thusang gore motho a se ka a latlhegelwa ke madi a mantsi fa di dira dikaro tse di raraaneng kwantle ga go tshela madi. Dikalafi tseno tse motho a sa tshelweng madi mo go tsone di dirisiwa le mo dinageng tse di tlhabologang e bile balwetse ba bantsi ba e seng Basupi ba ga Jehofa ba kopa gore di dirisiwe mo go bone fa ba alafiwa.
^ ser. 8 Bona Transfusion and Apheresis Science, Bolumo 33, No. 3, ts. 349.
^ ser. 10 Bona The Journal of Thoracic and Cardiovascular Surgery, Bolumo 134, No. 2, ts. 287-288; Texas Heart Institute Journal, Bolumo 38, No. 5, ts. 563; Basics of Blood Management, ts. 2; le Continuing Education in Anaesthesia, Critical Care & Pain, Bolumo 4, No. 2, ts. 39.
^ ser. 10 Bona The Journal of Thoracic and Cardiovascular Surgery, Bolumo 89, No. 6, ts. 918; le Heart, Lung and Circulation, Bolumo 19, ts. 658.
^ ser. 14 Continuing Education in Anaesthesia, Critical Care & Pain, Bolumo 4, No. 2, tsebe 39.


text:
YUNTI YA GO ITLHOPHELA MOKGWA WA GO ITHUTA KGAKALA LE SETHEO SA THUTO
Ka ga Rona
Molaetsa go tswa go Moreketoro
Note: This message is in sesotho
O a amgoelwa mo Yuniting ya Go Itlhophela Mokgwa wa go Ithuta Kgakala le Setheo sa Thuto
Yuniting ya Go Itlhophela Mokgwa wa go Ithuta Kgakala le Setheo sa Thuto e ne ya tlhomiwa ka 2012 ka mekgele e e latelang:
Go dira gore palo e e oketsegang ya baithuti e kgone go tsenela mananeothuto a thuto ya boleng jo bo kwa godimo ka go dirisa thulaganyo ya go itlhophela mokgwa wa go ithuta kgakala le setheo sa thuto ka mokgwa o o tswelelang pele o o atlegang wa go engwa nokeng mmogo le ka thekenoloji e e tshwanetseng.
Go Itlhophela Mokgwa wa go Ithuta Kgakala le Setheo sa Thuto ke eng?
Go itlhophela mokgwa wa go ithuta kgakala le setheo sa thuto go raya mokgwa wa go tlisa tiro le wa go ruta le go ithuta o o dirang gore palo e e oketsegileng ya baithuti e kgone go bona thuto le katiso gore go fedisiwe dikgoreletsi tse di amanang le nako, lefelo le lefelo la go ithuta. Baithuti ba ka nna ba ikwadisa nako nngwe le nngwe, mme ba beetswe lobaka lo lo khutshwane le lobaka lo lo leele lwa go wetsa dithutego tsa bone, go dirisa palo e e rileng ya ditshono tsa go lekolwa ga tiro ya bone.
Yuniti ya Go Itlhophela Mokgwa wa go Ithuta Kgakala le Setheo sa Thuto e mo Khamphaseng ya Potchefstroom ya Yunibesiti ya Bokone-Bophirima. Ga jaanong jaana Yuniti e thusa baithuti ba le 28 000, segolobogolo go tswa go Legoro la Disaense Tsa Thuto (barutabana) le palo e nnye ya baithuti ba Disaense Tsa Pholo (Booki) le Thutabomodimo. Mananeothuto a mangwe a le mmalwa a tla rutwa baithuti ba le kgakala le setheo sa thuto mo dingwageng tse pedi tse di tlang.
Ditlelase tsa fa batithuti ba tla bo ba kopane le batlhatlheledi kgotsa ka go buisana le bone ba kwala mo patitšhokong e tshweu di tshwarwa mo disenthareng di le 55 tsa thuto mo Aforika Borwa le kwa Namibia. Go simolola ka 2014 mananeothuto ano a tla tshwarwa le kwa Botswana le kwa Zimbabwe.
Thulaganyo ya Yuniti e akaretsa mafapha a a latelang: Ditiro le tsamaiso: disenthara tsa thuto: go ithuta ka tiriso ya eleketeroniki; diporojeke le mananeothuto a makhutshwane a go itthuta; taolo ka tsa boleng le go tlhama kharikhulamo, le maemo a ditšhelete. Dimmenejara tsa akatemi tse di tlhomilweng mo legorong di tshwara puisano le magoro.
Yuniti e tshwaragane le thulaganyo ya go tlhoma tirisanommogo le magoro a a latelang, Diatshe, Disaense Tsa Ikonomi le Botsamaisi, Disaense tsa Tlhago le Molao, gore go tlhamiwe mananeothuto a a oketsegileng a a tla rutwang ka 2015. Gape Yuniti eno e dirisa badirisani mmogo ba tsamaiso ba ba jaaka ba Setlhopha se se Itlhophetseng Mokgwa wa go Ithuta, Dikholetšhe tsa FET le Sekolo sa Maemo a a Kwa Godimo sa Kgwebo kwa Namibia gore baithuti botlhe ba kgone go tlamelwa ka tirelo ya maemo a a kwa godimo.
Ikgolaganye le rona fano :